open-index/open-wikipedia-markdown huggingface dataset:
困獸鬥 (電視節目)

《**困獸鬥**》（）係香港MakerVille製作嘅綜藝節目，由洪嘉豪、楊安妮、米露迪、陳海寧、程人富同梁業主持。

## 各輯節目
第一輯係MM730系列之一，節目主持（有時會聯同嘉賓）會喺一個有限範圍／固定路線入面（如錄影廠、酒店套房）玩鬥智鬥力嘅遊戲，由2022年4月4號到2023年11月13號逢禮拜一19:30-20:00喺香港電視娛樂ViuTV播。

因為呢個節目幾受歡迎，所以用咗原班人馬以遊埠節目形式開拍第二輯節目《**困獸鬥2.0**》（），由2024年11月4號到22號逢禮拜一到五23:00-23:30播。節目頭6集係幫《Chill Club Thai Special》做宣傳，主持會去泰國聯同嗰邊有份參與嗰個節目嘅泰國歌手一齊玩遊戲；第7集打後就係全體主持繼續留喺泰國玩鬥智鬥力嘅遊戲。

## 每集一覽
### [[MM730]]系列
#### 第1、2季（第1-39集）
第1、2季以6個主持玩遊戲為主，只有部份集數會請嘉賓上去玩。

#### 第3季（第40-66集）
第3季改為每場遊戲拍3-4集，由一部份主持同幾位嘉賓一齊玩。最後嘅單元全體主持出埠去澳門拍。

#### 第4季（第67-77集）
第4季分做兩個部份，上半部份係一個6集嘅「番外篇」，形式同第3季差唔多，由主持同幾位嘉賓一齊玩，但程人富同梁業唔係主持，其中梁業用嘉賓身份出現。而下半部份程人富同梁業回歸做主持，由六位主持喺外景玩遊戲。

#### 第5季（第78-81集）
第5季又叫「最終章」，得一個單元，本身宣稱會去美國夏威夷拍，但最終實際上係去澳門拍，亦係呢個節目第二次去澳門拍。梁業因病缺席，得返其餘5位主持拍。而節目拍攝日子（10月8號到9號）適逢強颱風小犬吹襲港澳。

### 困獸鬥2.0

## 軼事
### MM730系列
;播錯預告事件
2022年8月5號《MM730》完結後播出呢個節目嘅預告片（玩問答題，六位主持齊人），並唔係8月8號第18集嘅內容，而係8月15號第19集嘅內容；而8月12號播出預告片（由何洛瑤幫程人富代班），繼續出錯播咗8月22號第20集嘅內容。
;澳門單元較預告嘅集數長
第58集最後嘅部份播出預告片，預告全體主持出埠去澳門拍，入面用到嘅字眼係「倒數五周 困獸鬥澳門畢業祭」，但實際上呢個單元遠多過5集，最後總共播咗8集。
### 困獸鬥2.0
喺泰國芭堤雅拍緊最後一個單元「樂園繼承者」嗰陣，因為部份主持同幕後工作人員病咗入醫院，最後決定腰斬拍攝提前返香港。

## 節目調動
;MM730系列
*2022年7月18號：由於播《金像璀璨一夜》，所以停播一次。
*2022年11月21號、11月28號：由於直播世界盃節目《90分鐘狂熱倒數》，所以停播兩次。
*2023年4月17號：由於播《金像璀璨一夜》，所以停播一次。

## 註

## 出面網頁
*ViuTV：MM730 - 困獸鬥
*ViuTV：困獸鬥2.0

## 電視節目變遷
粉絲福利署

《**粉絲福利署**》（）係香港MakerVille製作嘅綜藝節目，MM730系列之一，由鄺旨呈（旨呈）、蔡寶欣（Pony）同黃正宜（阿正）（第1-15集） / 蔡曉童（童童）（第16集起）主持，2022年4月5號到2023年11月14號逢禮拜二19:30-20:00喺香港電視娛樂ViuTV播。節目會請唔同歌手同佢哋嘅Fans一齊玩遊戲，又會安排偶像送禮物畀Fans。

## 每集一覽
### 2022年

### 2023年

## 節目調動
*2022年12月6號：由於19:30-20:30臨時重播《前國家主席江澤民追悼大會》，呢個節目暫停播映，原定播出嘉賓張天穎嘅一集未有順延一集而係改為喺2023年1月3號播出。

## 註

## 出面網頁
*ViuTV：MM730 - 粉絲福利署

## 電視節目變遷
Auntie 妳好

《**Auntie 妳好**》（）係香港MakerVille製作嘅綜藝節目，由陳月媚（媚姨）、鍾慧冰（冰姐）同吳保錡主持。

第一輯係MM730系列之一，係個結合清談同綜藝嘅節目，由2022年4月6號到2023年11月15號逢禮拜三19:30-20:00喺香港電視娛樂ViuTV播，會畀後生仔了解下兩位Auntie級主持嘅喜好同接受新潮嘢嘅程度，一般係全集或者半集廠景，部份集數有半集外景。

因為呢個節目主持組合受歡迎，所以用咗原班人馬以遊埠節目形式開拍第二輯節目《**Auntie 妳好東南亞玩番轉**》（），由2024年5月27號到6月14號逢禮拜一到五23:00-23:30播，三個主持去東南亞同澳門遊埠玩樂。

## 每集一覽
### [[MM730]]系列
#### 2022年

#### 2023年

### 東南亞玩番轉

## 節目調動
*2022年10月19號：由於直播《行政長官2022年施政報告論壇》，所以停播一次。
*2023年2月22號：由於直播《財政預算案論壇》，所以停播一次。
*2023年10月25號：由於直播《行政長官2023年施政報告論壇》，所以停播一次。

## 註

## 出面網頁
*ViuTV：MM730 - Auntie 妳好
*ViuTV：Auntie 妳好東南亞玩番轉
*MakerVille：Auntie 妳好東南亞玩番轉 
*

## 電視節目變遷
娛論潮

《**娛論潮**》（）係香港MakerVille製作嘅綜藝節目，MM730系列之一，由馬騮搣同黃奕晨（Dixon）主持，2022年4月7號到12月29號逢禮拜四19:30-20:00喺香港電視娛樂ViuTV播。節目會請嘉賓上去同主持傾下娛樂同潮流文化嘅話題。

## 每集一覽

## 註

## 出面網頁
*ViuTV：MM730 - 娛論潮

## 電視節目變遷
男女自然觀察學會

《**男女自然觀察學會**》（）係香港MakerVille製作嘅綜藝節目，MM730系列之一，由岑珈其、歐鎮灝（George）、葉振弘（Marco）、許寶恆（Alice）、楊安妮（Win Win）同何洛瑤（Sica）主持，2022年4月8號到2023年11月17號逢禮拜五19:30-20:00喺香港電視娛樂ViuTV播。節目用探討男女喺唔同情景下嘅選擇同取向。

## 每集一覽
### 2022年

### 2023年

## 軼事
*節目第1集由主持商討返節目入面嘅規矩。其中主持歐鎮灝誤將「housemate」（亦可能想講「hallmate」）講錯咗做「horsemate」，自此班主持就自稱自己做「馬友」，而節目亦多咗個花名叫「馬友會」。
*2023年9月頭，節目原班主持出埠去日本拍節目《馬友旅遊部》，並安排緊接呢個節目播完最後一集後嘅禮拜一（11月20號）首播。

## 註

## 出面網頁
*ViuTV：MM730 - 男女自然觀察學會

## 電視節目變遷
為食家族

《**為食家族**》（**Yummy Family**）係香港電視娛樂製作嘅真人騷節目，由陳俞希同梁業主持，由米露迪、葉佩男、葉思男、霍俊邦做各參賽家族嘅管家，2022年4月4號到4月22號逢禮拜一到五 22:30－23:00播。節目公開招募咗幾個由老中青三代組成嘅家庭去玩飲食遊戲。

## 參賽家族

第一輪（第1-2集）被淘汰家族：

## 每集一覽

## 出面網頁
*ViuTV：為食家族

## 電視節目變遷
月華 (選區)

**月華**（英文：Yuet Wah，代號J32）係觀塘區議會轄下一個選區，喺1994年設立，前任嘅區議員係觀塘願景召集人梁凱晴。
方潤華

**方潤華**（，）係香港地產發展商同投資商協成行集團主席、方樹福堂基金同方潤華基金主席，香港中旅國際投資有限公司獨立非執行董事。方潤華喺2013年《福布斯》香港富豪榜以25億美元排名第21位，2016年以23億美元身家佔福布斯全球富豪榜第771位。

## 生平
### 早年
方潤華原籍廣東東莞厚街鎮河田村，生於廣東河源東源縣藍口鎮，1927年跟老頭方樹泉去咗香港，屋企人喺筲箕灣開設「義德芝麻廠」，向政府租落萬幾呎公地曬芝麻。方潤華早年入讀英皇書院，期間遇上日軍侵華，令佢無得繼續學業。1943年，家族事業義德芝麻廠開始由內地進口桂皮（即香料玉桂）同埋芝麻轉售美國。

### 創立協成行
1948年，方潤華老頭方樹泉同佢喺中環永和街創立協成行集團。至1951年，協成行已經發展成香港最大桂皮出口商。後來韓戰爆發，聯合國對華禁運，香港經濟急劇轉型。

方氏父子開始涉足地產同建築業，陸續買落房產同地皮，1958年賣咗公司第一幢住宅物業錦華大廈，逐步發展成為香港地產商，亦做咗1965年成立嘅香港地產建設商會創始會員。1976年，香港政府鼓勵市民置業安居，協成行積極擴充地產業務，高峰時發展項目近百個，並確立「出售住宅單位，保留地鋪出租」長期發展策略。

隨住香港金融業發展，協成行喺1972年招股上市，每股作價1緡，集資1億。

協成行喺1989年以每股15緡私有化。1993年，方潤華阿仔方文雄由美國返香港發展，逐步接棒成為協成行話事人。2012年，方文雄大仔方添輝亦學成，加入公司負責酒店項目。

## 公職同榮譽
方潤華於本港及國內外社會兼職甚多，現身兼香港特區太平紳士、香港經濟促進會主席、香港國際投資總商會特別顧問、香港紅十字會顧問及香港培華教育基金會委員、香港兒童健康基金副贊助人、香港東莞同鄉總會首席榮譽總監和中華慈善總會名譽會長、中國青少年發展基金會名譽理事、中國海外交流協會常務理事及廣東、安徽等省的海外聯誼會或海外交流協會顧問，以及本港、國內外數十所大學聘請他為名譽（或顧問、客座）教授或校董會成員等。他還曾歷任香港地產建設商會副會長、東華三院首總理、保良局主席等。

方潤華先後榮獲第四屆全國十大「扶貧狀元」、國家民政部頒授「中華慈善獎」、國內外15所大學頒授榮譽博士或榮譽院士、14個城市頒授榮譽市民及香港特區政府頒授銀紫荊星章、金紫荊星章等。鑒於方潤華伉儷對社會的貢獻，1994年及2006年先後經國際小行星組織批准，將5198號小行星命名為「方潤華星」，「5709」號小行星命名為「方譚遠良星」，夫婦同獲命名，在中國屬首例。

## 慈善
方潤華於1977年已與其父共同創辦非牟利慈善機構—方樹福堂基金，再於1986年成立方潤華基金，兩個基金每年從家族公司抽取10%以上利潤用於行善，從1978年起，先後在香港捐建一所中學、四所小學，其中一所為位處於天水圍的中華基督教會方潤華小學（原基秀小學），在香港十所大學、澳門大學及台灣交通大學等均有捐資教育項目。中國改革開放後，基金捐建從幼兒園到大學之教育項目約五百個，遍佈全國三十一個省、市及自治區；近年隨著祖國教育事業日益完善，基金逐漸將捐資重點轉到支持醫療方面，除已捐建鄉鎮衛生院四十所外，亦選擇優質高校資助醫療教研項目，研究防治癌症、乙肝、糖尿病等常見都市病，推動中西醫結合治療。

## 榮譽
### 勳銜
* 英帝國員佐勳章（M.B.E.）
* 非官守太平紳士
* 銀紫荊星章（2000年）
* 金紫荊星章（2018年）

### 榮譽博士／院士
* 俄羅斯科學院遠東研究所社會學榮譽博士
* 香港浸會大學榮譽工商管理博士（1994年）
* 香港中文大學榮譽社會科學博士（1998年）
* 香港城市大學榮譽文學博士（2000年）
* 香港公開大學榮譽社會科學博士（2002年）
* 香港理工大學榮譽大學院士（2004年）
* 嶺南大學榮譽社會科學博士（2004年）
* 香港大學名譽大學院士（2006年）
* 香港科技大學榮譽大學院士（2011年）
* 香港教育學院榮譽社會科學博士（2011年）
* 美國紐約杜威大學名譽工商管理學博士
* 加拿大維多利亞大學榮譽法學博士
* 暨南大學名譽博士（2001年12月）
* 澳洲拉籌柏大學榮譽文學博士

## 公職
*香港再出發大聯盟發起人
## 睇埋
* 中華基督教會方潤華中學
* 中華基督教會方潤華小學

## 攷

## 出面網頁
* 
* 方潤華樓 | 香港城市大學，香港城市大學

類:香港生意人
類:香港慈善家
類:香港教育大學榮譽博士
類:香港科技大學榮譽院士
類:香港大學名譽大學院士
類:嶺南大學 (香港) 榮譽博士
類:香港理工大學大學院士
類:香港都會大學榮譽博士
類:香港城市大學榮譽博士
類:香港中文大學榮譽博士
類:香港浸會大學榮譽博士
類:英皇書院舊生
類:祖籍東莞
潤華
王治平 (政治人)

**王治平**（；）係中華人民共和國政治人，佢曾經做過天津市政協副主席、第十届全國人大代表，鄉下河南南樂。

## 參考
王治平 (作曲家)

**王治平**（；；）係一個臺灣歌手、音樂人同音樂節目評審，鄉下臺灣苗栗。合作歌手包括蔡琴、陶喆、蔡依林、林宥嘉、田馥甄、楊乃文、孫燕姿等等。

## 演出作品
### 電視劇
*2012 《愛上巧克力》飾演 朝陽大師
*2019 《一千個晚安》飾演 鮑毓文

### 電影
*2012 《西門町》飾演 王雄
*2014 《傑克的爺爺》飾演 評審
*2018 《范保德》飾演 Andy
*2018 《鬥魚 (電影)》飾演 裴語燕嘅父親

### 配音
*2014 《里約大冒險2》中文版 飾演 耐久（Nigel）

### 音樂錄影帶
*2016 群星《給牠一個家》
*2016 Nora Says《所有關於她的》

## 演唱會相關
*S.H.E《移動城堡世界巡迴演唱會》擔任：音樂總監 
*S.H.E《愛而為一世界巡迴演唱會》擔任：音樂總監 
*S.H.E《Together Forever世界巡迴演唱會》擔任：音樂總監
*田馥甄《如果世界巡迴演唱會》擔任：音樂總監

## 獎項紀錄

## 家庭
前妻係台灣流行音樂填詞人范中芬，另外王若琳係佢個女。

## 參考

## 出面網頁
*
回本

**回本**（）係指一隻產品出咗若干時間之後，賺到足夠嘅營業額，營業額扺消咗間企業出隻產品使嘅成本，令到間企業整體上冇賺冇蝕。

## 睇埋
*創新
## 參攷
王治平 (會督)

**王治平**（；）係衛理公會嘅第一個華人會督，佢響1930年當選，原名**王化清**。

## 注釋
*北京匯文學校建於1871年，1888年成立大學部，亦稱匯文書院，即：Methodist Peking University。燕京大學成立時，大學部併入該校。1922年匯文學校改為完全制中學。
*衛理公會原稱美以美會，即：Methodist Church。

## 參考

**參考書目**
*《天津近代人物錄》. 中國: 天津市政協文史資料研究委員會(編). 1987年12月(印刷): 第16頁.
*《中國名人錄》第3版. 上海: 密勒氏評論報發行. 1925年: 第791－792頁 （英語）.
OSI模型

**OSI模型**（Open System Interconnection model）係種模型，由國際標準化組織提出，一個試圖使各種電腦喺世界範圍內互連為網絡嘅標準框架。定義喺ISO/IEC 7498-1。
唯舞獨尊 演唱會鮮聽版&混音

《**唯舞獨尊 演唱會鮮聽版&混音**》（）係臺灣歌手蔡依林嘅第3張混音專輯，2006年9月29號響百代音樂同天熹音樂發行。呢隻碟收咗7首新歌，包括同陶喆合唱嘅《今天妳要嫁給我》、《舞孃》入面嘅6首歌曲混音版本同埋2006年7月1號響高雄市文化中心舉辦嘅「玩美慶功演唱會」現場表演內容。歌曲《今天妳要嫁給我》仲獲得第18屆金曲獎最佳年度歌曲獎，首支主打《唯舞獨尊》響臺灣Hit FM年度百首單曲排名第46位。

## 曲目

## 人員

**CD 1：**
**曲目 #1**
* 小　安－結他
* 阿弟仔－和聲編寫
* 蔡依林－和聲
* 陳文駿－錄音師
* 王俊傑－混音工程師
* 強力錄音室－錄音室、混音室

**曲目 #2**
* 阿弟仔－和聲編寫
* 蔡依林－和聲
* 陳文駿－錄音師
* 王俊傑－混音工程師
* 強力錄音室－錄音室、混音室

**曲目 #3**
* 林淑華－執行製作
* Tertence Teo－弦樂編寫
* 李偲菘－和聲編寫
* 蔡依林－和聲
* 陳文駿－錄音師
* 林正忠－混音工程師
* 強力錄音室－錄音室、混音室

**曲目 #4**
* 林淑華－執行製作
* Mac Chew－弦樂編寫
* 蕭曼萱－和聲編寫、和聲
* 蔡依林－和聲
* 陳文駿－錄音師
* 沈文釧－混音工程師
* 強力錄音室－錄音室、混音室

**曲目 #5**
* 陶　喆－樂器演奏、編寫
* Dino Soldo－口琴
* 蔡依林－和聲
* 朱敬然－錄音師
* Milton Gufierrez Ruezgal－錄音助理
* 任飛翔－錄音助理
* 羅中屏－錄音助理
* 伊勗賢－錄音助理
* 白金錄音室－錄音室
* Barking Doctor Recording－混音室
* －混音工程師
* Tom Bender－混音助理

**曲目 #6**
* 樊乃綱－錄音師、混音工程師、單曲母帶後期製作工程師
* 陳文駿－錄音師
* 李建德－製作助理
* 吳建豐－單曲母帶後期製作助理
* 超音素Sonic Boom Mastering－單曲母帶後期製作錄音室

**曲目 #7**
* 林淑華－執行製作
* Chan Mee Fung－和聲編寫、和聲
* 陳文駿－錄音師
* Sean Chan－混音工程師
* 強力錄音室－錄音室
* 唐樓錄音室－錄音室
* Atomic Studios－混音室

**CD 2：**
**曲目 #4**
* 任中強－後期處理

**蕭旭甫**－音樂統籌、母帶後期處理製作人

**馬奕強**－音樂企劃

**陳昭惠**－企劃統籌

**黑　子**－企劃

**Yasuji Yasman Madea**－母帶後期處理工程師

**Yaku Fuse**－母帶後期處理助理工程師

**Bermie Grundman Mastering**－母帶後期處理錄音室

## 發行歷史

## 參考
金龍客車

**廈門金龍聯合汽車工業有限公司**（；）係中國大陸嘅一個巴士牌子，業界稱為**大金龍**，呢間公司響1988年12月開張，總部位於福建省廈門市。

## 車種一覽
*金龍XMQ6120 AGD5
*金龍XMQ6121G
*金龍XMQ6180G

## 出面網頁
*厦门金龙联合汽车工业有限公司 
*King Long - Offical Website
Mozilla

**Mozilla**係一個自由軟件社群，本身係網景通訊公司嘅成員喺1998年創立。喺非正式嘅場合下，「Mozilla」呢個名會用喺不同嘅嘢上面。呢啲嘢大多數同已經執咗笠嘅網景通訊公司同Mozilla旗下嘅軟件相關。

## 開發代號
一開始，「Mozilla」畀人攞嚟做網景領航員嘅開發代號。網景通訊公司希望網景領航員可以取代當時世界第一嘅Mosaic，而呢個名由「Mosaic Killa」（Killa係英文俚語入面Killer的拼法）變化而嚟，仲同經典嘅虛擬怪物哥斯拉諧音：「Godzilla eat the Mosaic」，即係Mosaic + Godzilla + Killa = Mozilla，Netscape工程師Jamie Zawinski話佢係喺一次Netscape員工會議入面諗到呢個名嘅。

## 參考

## 睇埋
* Mozilla Firefox
* Linux
* 開源軟件

## 出面網頁

*
*Mozilla宣言
*Mozilla Wiki（[Mozilla社群的重要里程碑英文]）
*Mozilla Mercurial Repository
山旮旯睇樓團

《**山旮旯睇樓團**》（）係HOY TV嘅外購節目。節目嘅原裝正版係日本朝日電視台播出嘅節目「ポツンと一軒家」，經配音同剪接後喺HOY TV 77頻道上播放，節目主持係林修同埋所喬治，節目已經喺香港播出六季。

## 概要
節目內容主要係透過衛星影像去搵日本國境內位置山旮旯嘅住所，然後再由攝製隊去訪問戶主。

## 香港播映紀錄
*第一季：2020年12月5號到2021年3月13號同2021年5月8號到8月14號：逢禮拜六20:00-20:30
*第二季：2022年1月15號到7月9號：逢禮拜六20:00-20:30
*第三季：2022年12月24號到2023年3月18號：逢禮拜六20:30-21:30
*第四季：2025年1月4號到4月26號：逢禮拜六20:30-21:30
*第五季：2025年5月3號到11月22號：逢禮拜六20:30-21:30
*第六季：2025年11月29號開始：逢禮拜六20:30-21:30

## 收視率
喺香港，節目第一季嘅收視率：

喺香港，節目第二季嘅收視率：

## 參考

## 出面網頁
* ポツンと一軒家
* ポツンと一軒家 推特賬戶
*HOY TV：山旮旯睇樓團 2
*HOY TV：山旮旯睇樓團 3
*HOY TV：山旮旯睇樓團 4
*HOY TV：山旮旯睇樓團 5
*HOY TV：山旮旯睇樓團 6
肥美人

《**肥美人**》（）係香港電視娛樂製作嘅真人騷節目，由駱振偉、練美娟、陳葦璇主持，2022年4月11號到4月29號逢禮拜一到五21:30-22:30喺ViuTV播映。而《**肥美人總決賽**》就喺5月7號禮拜六晚21:30-23:30播。節目招募咗29位BMI超過25嘅女人參加選美。

## 參賽者

## 評判名單
*第一回合（29進16）：
**主評判：何超儀、阮小儀、楊詩敏
**專業評審團成員：鄭伊琪、楊芷羚、余逸思、徐浩昌、徐㴓喬、雪姨、Tsar Pang、Kyle、Rock sir、CMgroovy、 Annie G. Chan、Chris、Ruby Law、Gloria
*第二回合（16進12）：
**評判：阮小儀、火火、Rock sir、Zero
**考官：吳保錡、何啟華
*第三回合（16進12）：
**評判：楊詩敏、Rock sir、駱振偉、練美娟、陳葦璇
*決賽：
**評判：張繼聰、阮小儀、許廷鏗、梁業、Rock sir、CMgroovy

## 獎

## 每集一覽

## 註

## 出面網頁
*ViuTV：肥美人

## 電視節目變遷
楊群

**楊群**（英文名：Peter Yeung Kwan，），本名**楊鵬舉**、曾經係香港影視前男演員，1949年15歲時而出道，入行以來開始加入電影界；1980至1990年代、佢喺加入無綫電視同亞洲電視，直至2004年息影，定居美國洛杉磯。

## 逝世
楊群係佢2022年10月24號因膀胱癌症狀已經引起病情復發，香港時間午夜喺美國洛杉機醫院過身，享年88歲。

## 參考

## 出面網頁
* 
* 
* 
* 
* 

類:金馬獎最佳男配角
羣
最愛 Live Concert音樂精選

《**最愛 Live Concert音樂精選**》（）係臺灣歌手蔡依林嘅第4張混音專輯，2006年11月3號響Sony BMG發行。包括咗蔡依林喺2002年到2006年發行嘅16首歌曲混音版本同埋3首電影原聲歌曲。

## 曲目

## 發行歷史

## 參考
J1演唱會 影音全記錄

《**J1演唱會 影音全記錄**》（）係臺灣歌手蔡依林嘅第3張現場影音專輯，2005年9月23號響Sony BMG發行。呢隻碟收咗蔡依林喺2004年11月20號由臺灣臺北市中山足球場舉辦嘅「J1世界巡迴演唱會」現場表演內容同1首新歌。

## 曲目

## 發行歷史

## 參考
地才

《**地才**》（）係臺灣歌手蔡依林發行嘅第4張現場影音專輯，2007年6月8號響百代音樂發行。呢隻碟收咗蔡依林喺2006年11月17號至19號由臺北小巨蛋舉辦嘅「唯舞獨尊世界巡迴演唱會」部分現場表演內容、1部巡演紀錄片同埋《唯舞獨尊 演唱會鮮聽版&混音》專輯入面嘅4首歌曲MV。呢隻碟喺臺灣嘅銷量超過12萬張，仲獲得2007年臺灣年度影音唱片銷量第1名。

## 曲目

## 發行歷史

## 參考
Mozilla Thunderbird

**Mozilla Thunderbird**，非正式廣東話名**電雀**，係由Mozilla基金會研發嘅一款自由兼開放原始碼嘅跨平台電郵客戶端、新聞閱讀器、聚合器同埋即時通訊軟件。呢款軟件預設安裝咗喺Ubuntu度。

## 參考
Rust

**Rust**係由Mozilla主導開發嘅通用、編譯型程式語言。設計準則係「安全、並行、實用」，行到函數式、並行式、程序式同埋物件導向嘅程式設計風格。

## 生態系統
除咗編譯器同埋標準庫，Rust生態系統仲包括用喺軟件開發嘅額外組件。官方推薦用Rustup，一個Rust工具鏈安裝程序嚟管理呢啲組件。

### Cargo
Cargo係Rust嘅軟件包管理器，用嚟下載同構建依賴關係。Cargo仲做咗Clippy同其他Rust組件嘅封裝器。佢要求項目遵循一定嘅目錄結構。

Cargo.toml文件指定咗項目所需嘅依賴同版本嘅要求，話畀Cargo知邊啲版本嘅依賴關係同嗰個包兼容。Cargo預設喺crates.io入面獲取依賴，但Git倉庫同埋本地文件系統入面嘅包都可以作為依賴。

## 參考

## 出面網頁
* 官方網站（簡體中文、正體中文）
* The Rust-dev Archives（郵件列表）
* Rust主源代碼庫及缺陷跟踪系統於Github
* Rust語言Wiki於Github
* Rust教學
Firefox for Android

**Firefox for Android**係Mozilla為咗Android手機同埋平板電腦而開發嘅網頁瀏覽器。

## 參考
潘藝桐

**潘藝桐**（**Pearl Poon**，）係香港女演員，2019年參加騰訊節目而出道。

## 簡歷
潘藝桐小學讀德望學校，自13歲開始去咗英國留學，倫敦瑪麗女王大學商業管理系畢業。佢讀緊大學三年班嗰陣已經同朋友開咗間活動策劃公司，但係因為佢對做戲有興趣，大學畢業後去咗上海戲劇學院進修戲劇，2019年曾經喺騰訊嘅網上節目《心動的信號》第二季做嘉賓，因而得到經理人發掘，正式同藝人公司Cool Style Management簽約，做咗楊穎（Angelababy）嘅同門師妹，而家已經結束藝人合約。2022年，佢有份參演嘅網絡電視劇《家族榮耀》喺香港無綫電視翡翠台首播，入面佢飾演熊黛林角色個細女馬來娣，而開始畀觀眾認識。

## 演出
### 網絡電視劇
*2022年：《家族榮耀》 飾 馬來娣
*2025年：《 守誠者 》飾 關颖
### 電視節目（ViuTV）
*2020年：《點擺》第2集嘉賓

### 電視節目（HOY TV）

* 2022年：《一味傍身 世界通行》主持

## 參考

## 出面網頁
*
Dart

**Dart**（）係一種適用喺全球資訊網嘅開放原始碼程式語言，由Google主導開發，喺2011年10月公開。佢嘅開發團隊係由Google Chrome瀏覽器V8引擎團隊嘅領導者主持，目標係成為下一代結構化網頁嘅開發語言。

類似JavaScript，Dart亦係一種物件導向語言，但佢係採用類別為基嘅程式設計。佢只允許單一繼承，語法風格接近C語言。

## 史
2011年Google喺丹麥奧胡斯（Aarhus）舉行嘅「GOTO國際軟體開發大會」預告會出嘅新網頁程式語言Dart，喺一種以類別做基礎嘅程式設計語言（class-based programming language），喺所有瀏覽器都可以有高效能嘅執行效率。2011年10月10號Google宣布推出Dart嘅預覽版。

Google喺dartlang.org公佈Dart開發工具同原始碼範例等嘅內容，同時提供埋相關虛擬機器平台。目前Dart有兩種方式執行：一係喺原生嘅虛擬機器上，二係將Dart程式碼轉做Javascript，直接喺Javascript引擎上執行。  

### 標準化
ECMA已經成立咗技術委員會TC52展開標準化Dart嘅工作，同時因為Dart可以被編譯成標準嘅JavaScript，佢可以有效咁喺所有現代瀏覽器上面運行。2014年7月，ECMA嘅第107次全體大會通過咗第一版Dart語言規範。

## 例子
Hello World例子：


```dart
void main() {
  print("Hello World!");
}
```


計費氏數列次目函數：


```dart
// If int n > 2, return fib(n - 1) + fib(n - 2); 
// otherwise, return int 1 as result
int fib(int n) => (n > 2) ? (fib(n - 1) + fib(n - 2)) : 1;

void main() {
  print('fib(20) = ${fib(20)}');
}
```

匿名函數例子：

```dart
void main() => print(fib(3));
Function fib = (int n) => (n > 2) ? (fib(n - 1) + fib(n - 2)) : 1;
```


## 原生應用程式
Google 已經為 Android、iOS 同埋 Windows 上嘅原生應用程式開發引入咗Flutter。Flutter係一個移動應用程式SDK，包含框架、小部件同埋工具，佢為開發人員提供咗一種構建同埋部署移動應用程式嘅方法，用Dart編寫。Flutter可以同Firebase或者其他移動應用 SDK配合用，仲係開源嘅添。

## 睇埋
*Google
*程式語言
*JavaScript
*腳本語言
*開源
*Carbon

## 參考

## 出面網頁
*
系統平台

**系統平台**（）係指喺電腦入面畀軟件運行嘅系統環境，包括硬件環境同埋軟件環境。典型嘅系統平台包括一部電腦嘅硬件體系結構（computer architecture）、作業系統、運行時庫等。

## 軟件框架
* Adobe AIR
* Adobe Flash
* Adobe Shockwave
* Binary Runtime Environment for Wireless（BREW）
* Cocoa
* Cocoa Touch
* Java平台
** Java ME
** Java SE
** Java EE
** JavaFX
** JavaFX Mobile
* Microsoft XNA
* Mono
* Mozilla Prism、XUL同埋XULRunner
* .NET Framework
* Silverlight
* Open Web Platform
* Oracle Database
* Qt
* SAP NetWeaver
* Smartface
* Vexi
* Windows Runtime

## 作業系統例子
* AmigaOS、AmigaOS 4
* FreeBSD、NetBSD、OpenBSD
* Linux
* Microsoft Windows
* OpenVMS
* OS X（Mac OS）
* OS/2
* Solaris
* Tru64 UNIX

### 流動裝置

* Android
* Bada
* BlackBerry OS
* Firefox OS
* iOS
* Palm OS
* Symbian
* Tizen
* WebOS
* Windows Mobile
* Windows Phone

## 組成部分
系統平台可能包括：
* 硬件本身，如一啲嵌入式系統，唔需要作業系統，直接用嘅硬件。
* 基於Web嘅軟件用嘅瀏覽器。瀏覽器本身都係喺一個系統平台上運行嘅，但係唔會理瀏覽器入面嘅插件。
* 應用程序，應用程序入面可以支持一啲腳本語言，例如Excel入面嘅巨集。
* 提供一啲功能嘅軟件框架。
* 作為服務嘅雲集算平台。 社交網絡 Twitter 同埋 Facebook 等都可以睇做一個開發平台。
* 虛擬機（VM），好似 Java 虛擬機。 應用被人編譯成嘅機器碼類似嘅字節碼，可以畀虛擬機執行。
* 完整系統嘅虛擬化版本。包括虛擬硬件、作業系統、軟件同埋存儲。

## 參考
戰爭罪

**戰爭罪**係違反戰爭法嘅行為，導致個人對行為承擔刑事責任，例如故意殺害平民或戰俘、酷刑、劫持人質、不必要噉破壞平民財產、背信棄義、欺騙、戰時性暴力、掠奪、徵募兒童入伍、進行種族滅絕或種族清洗、投降後不予援助，同埋無視相稱性同軍事必要性嘅法律區別。

## 定義
戰爭罪係嚴重違反有關國際人道法嘅習慣法同條約法規則嘅行為，呢啲行為係個人應承擔責任嘅刑事犯罪。戰爭罪嘅通俗定義包括違反既定嘅戰爭法保護，亦都包括唔遵守程序規範同戰鬥規則，例如攻擊展示和平休戰旗幟嘅人，或使用同一面旗做詭計對敵軍發動攻擊。好多化學軍備控制協議同《禁止生物武器公約》亦禁止喺戰爭中使用化學同生物武器。着住敵方制服或便服潛入敵方陣線進行間諜活動或破壞活動係合法嘅戰爭詭計，但喺敵方後面暗殺人就唔合法，因為噉構成咗非法背信棄義。用降落傘攻擊部署緊嘅敵軍唔係戰爭罪。然而《日內瓦公約》第一議定書第42條明確禁止攻擊從爛咗嘅飛機上彈出來嘅傘兵同降落後投降嘅傘兵。1907年《海牙第四公約》第30條明確禁止交戰方喺未事先審判嘅情況下懲罰敵方間諜。

### 聯合國嘅定義
聯合國畀咗以下戰爭罪嘅定義：
# 故意謀殺無辜；
# 酷刑或非人道待遇，包括生物實驗；
# 故意造成巨大痛苦，或對身體或健康造成嚴重傷害；
# 迫戰俘或其他受保護人喺敵對勢力中服役；
# 迫16歲以下嘅兒童加入武裝部隊或團體或利用佢哋積極參與敵對行動；
# 故意指揮攻擊平民，唔直接參與敵對行動；
# 唔以軍事必要為理由，非法同肆意進行大規模破壞同侵佔財產；
# 除非衝突必要，否則破壞或奪取敵人財產；
# 用毒藥或中毒武器；
# 故意攻擊唔用作軍事基礎設施嘅宗教、教育、藝術、科學或慈善目的嘅建築物、歷史古蹟、醫院；
# 故意剝奪戰俘或其他受保護人公平同正常審判嘅權利；
# 攻擊或轟炸未設防同非軍事基礎設施嘅城鎮、村莊、住宅或建築物；
# 非法驅逐、轉移或非法拘禁；
# 劫持人質。
# 明知噉攻擊會導致平民喪生或傷亡，或對民用物體造成損害，或對自然環境造成廣泛、長期同埋嚴重嘅損害，而蓄意攻擊。

## 史
### 早期例子
1474年，畀神聖羅馬帝國一個特別法庭審判，係第一次戰爭罪嘅審理。法庭話佢作為騎士，被視為有義務防止軍隊犯罪。即使Peter von Hagenbach話佢服從咗上級命令，Peter von Hagenbach都係被判有罪，佢被判處死刑並被斬首。

### 海牙同日內瓦公約
《海牙公約》係分別喺1899年同1907年荷蘭海牙兩次和平會議上達成嘅國際條約。加上1864年同1909年日內瓦第一同第二公約，呢啲條約係第一批正式闡述戰爭法同戰爭罪嘅條約。

《日內瓦公約》係從1864年到1949年通過並不斷擴展嘅四項相關條約，代表咗根據國際法進行戰爭的法律基礎同框架。

### 現代
即使喺現代，仍然有好多戰爭罪發生緊，例如喺抗日戰爭同第二次世界大戰期間日本犯下嘅大量戰爭罪行，俄羅斯入侵烏克蘭嘅時候，俄羅斯被指控殺死平民。

## 攷
J1世界巡迴演唱會

**J1世界巡迴演唱會**（）係臺灣歌手蔡依林嘅首輪巡迴演唱會。呢場巡演喺2004年8月7號響中國上海市虹口足球場開始，而且喺2006年4月22號響美國加利福尼亞州爾灣唐納德布倫活動中心結束。

## 曲目

## 場次

## 參考
Myself世界巡迴演唱會

**Myself世界巡迴演唱會**（）係臺灣歌手蔡依林嘅第三輪巡迴演唱會，由凌時差音樂、源活娛樂同超級圓頂製作。呢場巡演喺2010年12月24號響臺灣臺北市開始，而且喺2013年4月13號響臺灣高雄市結束。35個場次嘅演出，觀眾人數超過60萬，票房超過新臺幣15億元。

## 曲目

## 場次

## 參考
唯舞獨尊世界巡迴演唱會

**唯舞獨尊世界巡迴演唱會**（）係臺灣歌手蔡依林嘅第二輪巡迴演唱會，由源活娛樂製作。呢場巡演喺2006年9月15號響香港開始，而且喺2009年2月8號響美國康湼狄格州安卡斯維爾結束。

## 曲目

## 場次

## 參考
Play世界巡迴演唱會

**Play世界巡迴演唱會**（）係臺灣歌手蔡依林嘅第4輪巡迴演唱會，由凌時差音樂、Live Nation同超級圓頂製作。呢場巡演喺2015年5月22號響臺灣臺北市開始，而且喺2016年7月16號響馬來西亞吉隆坡結束。

## 曲目
以下曲目係出自2015年5月22號響臺北小巨蛋嘅演唱會表演內容。

# 美杜莎
# 大丈夫
# 美人計
# 愛無赦
# I'm Not Yours
# 特務J
# 花蝴蝶
# Love Love Love
# 布拉格廣場
# 自愛自受
# 獨佔神話
# 大藝術家
# Mr. Q
# 倒帶
# 唇語
# 我知道你很難過
# 天空
# 七上八下
# Miss Trouble
# 日不落
# 無言以對
# You Gotta Know
# 野蠻遊戲
# 迷幻
# 愛情三十六計
# 電話皇后
# Dr. Jolin
# 舞孃
# 看我72變
# 不一樣又怎樣
# 上街
# 騎士精神
# Play我呸

## 場次

## 參考
學貓叫

**學貓叫**（）係中國大陸歌手小潘潘同小峰峰喺2018年合唱嘅一首抖音歌曲，呢首歌響互聯網上都幾出名，而且有好多人翻唱。

## 參考

## 出面網頁
*學貓叫 - Spotify
*學貓叫(Remix版) with 小峰峰(陳峰) & Wengie黃文潔 - Single - Apple Music
*
*
我們不一樣

《**我們不一樣**》（）係2017年響中國大陸推出嘅一首中文流行歌曲，呢首歌係高進作詞，張亮作曲，大壯主唱。而且係2017年Top10十大神曲。2018年，呢首歌得咗臺灣KTV排行榜嘅冠軍。

## 參考
Ugly Beauty世界巡迴演唱會

**Ugly Beauty世界巡迴演唱會**（）係臺灣歌手蔡依林嘅第5輪巡迴演唱會，由凌時差音樂同超級圓頂製作。呢場巡演喺2019年12月30號響臺灣臺北市開始。

## 曲目
以下曲目係出自2019年12月30號響臺北小巨蛋嘅巡演場次，唔代表呢場巡演嘅所有場次。

# 《孤兒》（開場影片）
# 《惡之必要》
# 《甜秘密》
# 《騎士精神》
# 《Miss Trouble》
# 《漠視的慾望》（串場影片）
# 《紅衣女孩》
# 《美人計》
# 《美杜莎》
# 《特務J》
# 《大丈夫》
# 《Mr. Q》
# 《愛無赦》
# 《破碎的心》（串場影片）
# 《大藝術家》
# 《野蠻遊戲》
# 《愛情三十六計》
# 《睜一隻眼閉一隻眼》
# 《I'm Not Yours》
# 《純真》（串場影片）
# 《日不落》
# 《Don't Stop》
# 《腦公》
# 《說愛你》
# 《你也有今天》
# 《迷幻》
# 《脆弱》（串場影片）
# 《倒帶》
# 《天空》
# 《你怎麼連話都說不清楚》
# 《愛的羅曼死》
# 《如果我沒有傷口》
# 《檸檬草的味道》
# 《消極掰》
# 《布拉格廣場》
# 《Love Love Love》
# 《內在英雄》（串場影片）
# 《舞孃》
# 《Dr. Jolin》
# 《看我72變》
# 《Play我呸》
# 《玫瑰少年》
# 《怪美的》

## 場次

### 取消場次

## 註釋

## 人員
人員名單係自呢場巡演喺2019年12月30號至2020年1月5號喺臺灣臺北市臺北小巨蛋嘅場次嘅場刊。
* 超級圓頂－主辦單位、製作單位
* 凌時差製作－製作單位
* 葛福鴻－出品人
* 蔡依林－藝術總監
* 王永良－製作人
* Ashley Evans－製作人、創意導演、舞蹈總監、編舞
* Antony Ginandjar－製作人、創意導演、舞蹈總監、編舞
* 楊竣傑－製作統籌
* 謝昀珊－製作統籌
* 劉寬－工程統籌
* 曾棨楹－工程統籌
* 高惠珍－執行導演
* 王佩云－執行導演
* 彭中惠－行政統籌
* 吳志傑－行政統籌
* 鄭勝吉－行政統籌
* 郭宜芊－行政統籌
* 陳星翰－音樂總監
* 鄭人豪－音樂總監助理
* Kiel Tutin－舞蹈顧問和監督、駐場舞蹈監督（台北）、編舞
* Kaylie Yee－創意助理導演、編舞助理指導
* 劉亞雲－執行助理導演
* 鄭儒雅－執行助理導演
* Blink Inc－演唱會影片製作、動畫設計
* 仙草影像－動畫設計
* 拾荒文化影像－動畫設計
* Lightborne－動畫設計
* NorthHouse－動畫設計
* Silent Partners Studio－動畫設計
* 野人設計－動畫設計
* MixCode－混合編碼
* K4s Motion Studio－混合編碼
* 賴志彥設計工作室－混合編碼
* 邱煥升－視覺執行
* 李祥麟－視覺執行
* 徐瑜婷－視覺執行
* 徐立桀－二十週年VCR
* 林雍益－二十週年VCR
* 貓草影像有限公司－二十週年VCR
* 廖孜晞－二十週年VCR
* 楊景安－節目執行
* 周炳坤－舞台設計
* Nathan Taylor－舞台協力設計、燈光協力設計
* 周文舜－燈光設計
* Goh Chong Yeow－燈光師
* 曹文娟－燈光師
* 陳剛健－音響設計
* 洪偉詮－舞台監聽
* 吳正宇－舞台監督
* 林孟嬋－舞台執行
* 楊旻霖－舞台執行
* 林則呈－舞台執行
* 李姳萱－舞台執行
* 黃家轅－舞台執行
* 白芳甄－舞台執行
* 言行－演唱會道具設計
* 彭郁倩－票務
* 洪信傑－樂隊指揮、鍵盤
* Mike McLaughlin－結他
* Gabriel Beaudoin－結他
* Alex Edward Morris－鼓
* 邱培榮－貝斯
* 李治逸－工程
* 馬毓芬－合音指導
* 張義欣－合音
* 范品頤－合音
* 邵慧芸－合音
* Liana Blackburn－編舞助理指導、編舞
* Zac Brazenas－編舞助理指導
* Tessandra Chavez－編舞
* Nika Kljun－編舞
* Rudy Abreu－編舞
* 謝宛芯－舞蹈行政管理
* Diorrion Kiar Archer－舞者
* Hugh Espiritu Aparente－舞者
* Jalen Robert Forward－舞者
* Charles Rodger Williams－舞者
* Floris Bosveld－舞者
* Stephen Carlos Perez－舞者
* Dayne Christian Sempert－舞者
* Louis Paul Di Pippa－舞者
* Shannon Ashley Walter－舞者
* Kaylee Ann Purtell－舞者
* Kaitlin Reese Davin－舞者
* Riley Patricia Groot－舞者
* Jordan Taylor Laza－舞者
* Elyssa Arianna Cueto－舞者
* Oritsetsolaye Akuya－舞者
* Jessica Rita-Ann Toatoa－舞者
* 徐聖展－舞蹈助教
* Heather Picchiottino－舞蹈服裝設計、演唱會藝人服裝設計
* 陳懿－舞蹈服裝管理
* 鄭穎－舞蹈服裝管理
* 莊佩雯－舞蹈服裝管理
* 陳怡慈－舞蹈服裝管理
* 林子昀－舞蹈服裝管理
* 洪珉萱－舞蹈服裝管理
* 夏嘉翎－舞蹈服裝管理
* 陳俐廷－舞蹈服裝管理
* 鍾靈－海報攝影
* 何翰聰－海報髮型、演唱會髮型
* 亞歷－海報化妝、串場影片化妝、演唱會化妝
* Yii Ooi－海報造型
* 顏伯駿－海報設計
* Tom Colbourne－串場影片導演
* Heibiemok－串場影片髮型
* Samantha Burkhart－串場影片造型
* 王雷－串場影片側拍攝影
* Rino－演唱會側拍攝影
* 葛君梅－演唱會側拍攝影
* Christine Mutton－演唱會服裝監督
* 藍予晨－演唱會藝人服裝管理
* 藍予婕－演唱會藝人服裝管理
* 鳥兒映像製作有限公司－演唱會DVD拍攝
* 邱柏昶－紀錄片導演、DVD導演
* 彥廷－DVD導演
* 石芳綺－紀錄片製片、DVD製片
* 阿浩－DVD製片
* 好朋友工作室－新聞及媒體發稿
* 台灣索尼音樂－新聞及媒體發稿
* 溫裕民－新聞及媒體發稿
* 呂小象－新聞及媒體發稿
* 台灣藝能工程－工程統籌、結構工程、燈光工程、視訊工程
* 城鎮舞台－舞台工程
* 電球結構－結構工程
* 穩立音響－音響工程
* 成陽傳播－視訊工程
* 垠鑫企業有限公司－雷射工程
* 宏益特效－特效工程
* 鴻洲企業有限公司－電力工程
* 正點錄影傳播有限公司－錄影工程

## 參考
副檔名

**副檔名**（Filename Extension，或者叫做**延伸檔名**、**後綴名**）係早期作業系統（例如／／DOS等）用嚟標誌檔案格式嘅一種機制。用DOS嚟計，一個副檔名係跟喺主檔名嘅後面，用一個分隔符號嚟分隔。舉個例子，喺“example.txt”嘅檔名入面，example係主檔名，txt就係副檔名，表示呢個文件係一個純文字文件，句號“`.`”就係主檔名同副檔名嘅分隔符號。
黃劍濤

**黃劍濤**（Duncan Wong），香港音樂人。

佢喺香港唱片行業工作咗接近30年，自80年代起，曾經喺華納唱片、正東唱片、百代唱片、Music Icon同埋環球唱片擔任重要職位，2007年起擔任香港環球唱片副總裁，去到2023年退休，職位做到環球唱片（大中華區）董事總經理。

佢不時會就旗下藝人動向同埋唱片行業發展，接受傳媒訪問。除咗香港業務之外，喺2022年佢亦曾經有份負責將環球唱片喺中國嘅業務大幅擴展，將Republic Records，EMI同埋寶麗金三個環球旗下嘅品牌帶到中國。

不過，喺佢喺2023年退休離開環球前幾年，佢因為處理藝人合約同對外關係嘅問題，受到網民一啲批評，指佢阻住一啲藝人有更好嘅發展。

## 家庭
黃劍濤已經結婚，佢太太係同樣喺娛樂圈工作嘅甘菁菁。

## 參考
紅音樂唱片

**紅音樂唱片**（Music Icon Record Limited）係英皇集團旗下嘅一間唱片公司，2002年成立，由黃劍濤掌舵，初期獨立於英皇娛樂，旗下歌手有葉蒨文、趙頌茹、李逸朗、黃耀明等，但後期同英皇娛樂合併，成為英皇娛樂旗下品牌。

## 已解約藝人

## 參考
鼓打貝斯

**鼓打貝斯**（）係出自1990年代嘅一種電子舞曲風格，通常係每分鐘（bpm）165到185個拍子，又叫**Drum & Bass**或者係**drum'n'bass**。

## 參考
LOLCODE

**LOLCODE**係一隻玩嘢嘅編程語言，靈感嚟自網絡英文，呢隻語言係由蘭卡斯特大學電腦學系研究員Adam Lindsay於 2007 年整出嚟嘅。

## 例子
### HAI WORLD!
喺螢幕上面顯示「HAI WORLD!」（「Hello World」嘅網絡英文版）

```lolcode
HAI
  CAN HAS STDIO?
  VISIBLE "HAI WORLD!"
  KTHXBYE
```


### count-1
顯示變量同埋循環

```lolcode
HAI
  CAN HAS STDIO?
  I HAS A VAR
  IM IN YR LOOP
  	UP VAR!!1
  	VISIBLE VAR
  	IZ VAR BIGGER THAN 10? KTHXBYE
  IM OUTTA YR LOOP
  KTHXBYE
```
聲夢JUNIOR

《**聲夢JUNIOR**》（），前名《**聲夢Summer Camp**》，係香港無綫電視製作嘅選秀節目，喺翡翠台播放，係《》節目之一，由「億世家電器」特約贊助。《**聲夢JUNIOR番外篇**》就記錄咗Junior學員參賽嘅歷程同當中嘅小插曲，喺myTV SUPER中播出。

最後梁善知、楊秉頤、繆昀希同鄧曉殷變最後四強，入圍《聲夢傳奇2》。冇幾耐，莊殷玥同劉芷君都加入埋《聲夢傳奇2》，成為新女團XiX。

## 簡介
節目延續《聲夢傳奇》精神，幫介乎11至15歲有志於演藝嘅青少年提供歌舞訓練機會。入圍參加者被安排參予唔同訓練，仲有機會跟隨《聲夢傳奇》部分學員或者專業導師學藝。最後勝出嘅四強參賽者會有機會成為《聲夢傳奇2》預備生。

## 製作團隊

## 參賽者資料
經過大型遴選後，製作組先選出28名具有潛力嘅青少年參與集訓，再篩選出18位精英晉級，其中年紀最細嘅入圍參賽者只有11歲。

## 記事

* 2021年7月：無綫電視為節目公開招募，喺2021年7月19日截止。
* 2021年11月21日：節目錄影總決賽。

## 節目調動

* 2022年3月6日，因為20:30-21:00播映《不可能任務》及21:00-22:30播映《同心同行齊抗疫》，節目暫停播映。

## 參考資料
李察干提

**李察干提**（；）係一個美國男演員，佢喺1940年代到1970年代演出多套電影。原名**Nicholas Peter Conte**。

## 影視作品
*1943.   GUADALCANAL DIARY  {瓜島殲倭記}
*1944.   PURPLE HEART, THE  {碧血丹心}
*1945.   BELL FOR ADANO, A  {自由鐘聲}
*1945.   SALERNO BEACHHEAD (WALK IN THE SUN, A)  {意大利浴血戰 / 橋頭堡爭奪戰}
*1945.   CAPTAIN EDDIE  {飛天將軍}
*1945.   SPIDER, THE  {撲朔迷離 (電視)}
*1946.   SOMEWHERE IN THE NIGHT  {夜深雙影}
*1947.   13 RUE MADELEINE  {諜血英魂}
*1947.   OTHER LOVE, THE  {雪山倩魂}
*1948.   CALL NORTHSIDE 777  {十載沉冤}
*1948.   CRY OF THE CITY  {俠盜情仇}
*1949.   HOUSE OF STRANGERS  {無情世家}
*1949.   WHIRLPOOL  {魂斷今宵}
*1949.   BIG JACK  {綠林怪傑}
*1950.   SLEEPING CITY  {夜城喋血}
*1951.   RAGING TIDE  {怒海亡魂}
*1951.   UNDER THE GUN  {槍下無情}
*1952.   FIGHTER, THE  {墨西哥抗暴記}
*1952.   RAIDERS, THE  {血染虎狼關}
*1953.   BLUE GARDENIA, THE  {藍花恨史}
*1953.   DESERT LEGION  {百戰為王}
*1953.   SLAVES OF BABYLON  {巴比倫亡國史}
*1954.   HIGHWAY DRAGNET  {突破警衛線}
*1955.   TARGET ZERO  {陣地爭奪戰}
*1955.   I’LL CRY TOMORROW  {傷心淚盡話當年}
*1955.   BIG COMBO, THE  {職業謀殺黨}
*1955.   CASE OF THE RED MONKEY  {血掌猢猻}
*1955.   BENGAZI  {碧血黃金}
*1956.   FULL OF LIFE  {美滿人生}
*1957.   BROTHERS RICO, THE  {黑社會龍虎鬥}
*1958.   THIS ANGRY AGE  {慾燄情潮}
*1959.   THEY CAME TO CORDURA  {威震群雄}
*1960.   OCEAN’S ELEVEN  {銷金窩大刦案}
*1960.   PEPE  {比比}
*1963.   WHO’S BEEN SLEEPING IN MY BED  {粉黛迷春}
*1964.   CIRCUS WORLD  {馬戲團風雲}
*1965.   GREATEST STORY EVER TOLD, THE  {萬世流芳}
*1966.   ASSAULT ON A QUEEN  {郵船巨刦案}
*1967.   TONY ROME  {虎膽龍威}
*1967.   HOTEL  {酒店}
*1968.   LADY IN CEMENT  {碧海艷屍}
*1969.   EXPLOSION  {戰禍逃兵 (電視)}
*1970.   CHALLENGERS, THE  {飛車三傑}
*1972.   GODFATHER, THE  {教父}
*1973.   BIG GUNS (TONY ARZENTA)  {殺手龍虎鬥}
*1973.   THAT CERTAIN ENCOUNTER  {火坑蓮}
*1974.   BIG FAMILY, THE  {辣手黑幫大火併}
*1974.   SHOOT FIRST DIE LATER  {貪污風暴}

## 出面網頁
* 
*
*
阿信

**阿信**可以係：

## 人物
*陳信宏：臺灣樂團五月天主唱。
*蘇見信：臺灣歌手，流行音樂創作人。

## 影視作品
*《阿信的故事》：1983年日本電視劇。

## 其他
*759阿信屋：香港連鎖食品超市。
電話皇后

《**電話皇后**》（）係臺灣歌手蔡依林嘅一首歌，呢首歌係音樂人黃偉文、Dominik Rothert、Jason Worthy、Jessica Jean Pfeiffer同Alexander Krause一齊創作，而且係音樂人小安監製。佢作為單曲由華納音樂同天熹娛樂響2014年9月29號發行，係臺灣網絡遊戲《唯舞獨尊DX》嘅主題曲。呢首歌收錄喺蔡依林嘅第13張錄音室專輯《呸》。

## 背景同發行
2013年4月13號，蔡依林結束第3輪巡演「Myself世界巡迴演唱會」，佢表示之後將開始籌備新專輯。同年7月25號，蔡依林飛往英國倫敦進修為時一個月嘅音樂、舞蹈同表演課程。

2014年1月29號，媒體表示蔡依林將準備推出新碟，而且好可能有跨國合作嘅機會，仲表示新專輯製作費用預算超過新臺幣5千萬元。同年4月4號，媒體表示蔡依林嘅新專輯預計響同年暑假發行。同年6月10號，媒體表示蔡依林之前已經完成新專輯入面三首歌曲嘅錄製，不過佢覺得有更佳好嘅歌曲表達方式而選擇重新錄製。同年9月5號，蔡依林表示新專輯已接近完成階段，預計響同年11月中旬發行。

## 創作同錄製
歌曲《電話皇后》以浩室舞曲作主軸，歌詞以反諷方式描述現代人對電話嘅誇張依賴程度。音樂人黃偉文表示：「現代人最親近嘅未必係愛侶，反而係時刻不離身嘅手機，問路、工作、出街買餸都要依賴手機完成。」

## 評價
Freshmusic音樂雜誌評價：「《電話皇后》更將荒謬推向極致，沉迷於通訊時代嘅戀愛，究竟係同人，定係同3C產品談戀愛，主角同聽眾都已經搞唔清楚。」騰訊娛樂嘅樂評人蘼迷貓評價：「專輯嘅最後一首快歌係作為宣傳單曲嘅《電話皇后》，一首從作曲到編曲都非常模式化嘅House舞曲，擅長對社會現象針砭時弊嘅黃偉文喺這首歌嘅表現反應一般。」PlayMusic音樂網樂評人Danial Chang評價：「歌迷評價兩極，搭配電玩遊戲嘅主題曲，亦係專輯中唯一比較偏向商業嘅歌曲。前奏嘅電子節拍繽紛得好似《Dr. Jolin》充滿正面療癒作用嘅歐陸電音，《電話皇后》嘅歌詞講緊嘅就係生活將App嘅對話狀態，藉由直白嘅歌詞，諷刺只要有咗電話就唔會孤單，唔使男女朋友有咗佢就夠。佢將現代人沈迷於電話嘅嚴重程度完整呈現，副歌嘅『電話，愛上我吧，電話 ，非君不嫁』詼諧逗趣嘅跟電話告白。浮誇嘅戲謔效果成功反映出問題所在，亦都打開咗發人省思嘅議題。」PlayMusic音樂網樂評人賈旭評價：「除咗詞以外，我都幾仲意，好老土嘅廣告歌詞Oh My God，而且居然係Wyman嘅作品？當呢首歌做為先發時候我簡直不敢相信我嘅耳仔，不過曲調、編曲同製作上其實完美逗趣。」

## 獎項
2015年11月6號，歌曲《電話皇后》獲得第15屆全球華語歌曲排行榜年度二十大金曲。

## 音樂錄影帶
歌曲《電話皇后》嘅MV由導演張時霖執導，製作費超過新臺幣6百萬元。蔡依林喺呢隻MV中挑戰戲劇性演出，張時霖表示：「其實從腳本出來之後就一直幾擔心Jolin會唔會搞唔掂，畢竟今次係佢頭一次做喜劇演出，估唔到Jolin放得超開，完全唔輸畀專業嘅喜劇演員，勁犀利㖭！」

## 現場表演

2015年2月12號，蔡依林出席中國中央電視台綜藝節目《網絡春晚》，響節目現場演唱《電話皇后》。同年5月31號，蔡依林出席臺灣臺北市舉辦嘅「2015年Hito流行音樂獎頒獎典禮」，響活動現場演唱歌曲《電話皇后》。

## 曲目
**CD、數碼下載、串流媒體**
# 《電話皇后》－2:58

## 發行歷史

## 參考
陳偉明 (荃灣)

**陳偉明**，係深井陳記燒鵝嘅家族成員，曾經喺1988–2015年期間做過荃灣區議會嘅議員。

## 政治生涯
喺1988年香港區議會選舉期間，陳偉明當選咗做荃灣區議會嘅區議員。喺之後，佢總共連任咗8屆。到2015年香港區議會選舉嘅時候，佢攞到1812票，畀無黨派嘅政治新人伍顯龍打贏咗。

## 個人榮譽
* 榮譽勳章 (香港)（2003年）
* 太平紳士（2008年）

## 攷

類:前荃灣區議員
偉明
多年後的全家福

《**多年後的全家福**》（）係新加坡新傳媒私人有限公司製作嘅家庭劇，由方展發、雅慧、陳泂江領銜主演，吳勁威、林昭婷、劉謙益、黃嫊方、鄭琬齡、曾詩梅同埋王昱清共同演出 。

## 參考
J世紀 2006－2009大牌新曲+精選盤

《**J世紀 2006－2009大牌新曲+精選盤**》（）係臺灣歌手蔡依林嘅一張精選輯，2009年2月27號開始響金牌大風同天熹娛樂發行。呢隻唱片收咗蔡依林喺百代音樂時期嘅27首歌曲同3首未出碟歌曲。

呢隻唱片仲獲得臺灣唱片銷量排行榜週度第2名嘅最高成績。

## 背景同發行
2006年2月16號，蔡依林同百代音樂簽約，佢之後一連推出《舞孃》同《特務J》兩張錄音室專輯，呢兩張專輯響臺灣嘅銷量分別超過26萬同20萬張；全亞洲嘅銷量分別超過250萬同300萬張，並均獲得臺灣年度專輯唱片第1名。2008年12月16日，蔡依林簽約唱片公司華納音樂。2009年2月，金牌大風表示幫蔡依林發行精選輯，呢隻唱片收錄蔡依林喺百代音樂時期嘅27首歌曲同3首之前未出碟歌曲《耍大牌》、《讓讓》同埋《慣性背叛》。同月，媒體透露金牌大風同索尼音樂曾計劃一齊幫蔡依林發行精選輯，之後兩間唱片公司因版權同分紅問題而取消咗呢個計劃。呢隻碟喺發行之後嘅首週仲獲得臺灣玫瑰大眾唱片行同五大唱片行之內嘅唱片銷量排行榜第2名。

## 評價
《香港經濟日報》表示：「新歌方面，《耍大牌》同《讓讓》都係電子舞曲，不過唔係好出名。另一首慢板新歌《慣性背叛》加入小調元素，效果不俗。多首舊作《舞孃》、《特務J》都係Jolin嘅舞曲代表作，亦確定咗佢嘅天后地位。呢隻唱片亦收咗佢翻唱林憶蓮嘅《聽說愛情回來過》同埋王菲嘅《懷念》，充分呈現Jolin嘅多元化唱腔。」騰訊娛樂表示：「3首未出碟嘅新歌係呢隻大碟嘅一個亮點，雖然風格欠奉，甚至乎可以係『金牌大風』時期嘅遺留品，不過對於佢嘅擁躉嚟講，係相當有收藏價值嘅。」

## 曲目

## 發行歷史

## 參考

## 出面網頁
*
陳偉明 (公務員)

**陳偉明**係香港公務員，喺政府做咗34年，退休前做到社會福利署首席社會工作主任，2006年獲頒授銅紫荊星章。

## 攷

類:前香港公務員
偉明
陳月媚

**陳月媚**（），人稱**媚姨**，係香港女藝人植詠珊嘅阿媽，2021年參加ViuTV搞嘅真人騷《阿女又戀嚟》而出名，自此開始參與幕前演出。

## 簡歷
陳月媚本嚟係位素人，頭一次幕前演出係2021年同佢個女植詠珊參加ViuTV搞嘅真人騷《阿女又戀嚟》，因為爆出唔少金句而畀觀眾留意，更獲得一啲幕前工作機會，譬如畀譚仔雲南米線邀請拍廣告。佢又同《阿女又戀嚟》另一位阿媽鍾慧冰組成螢幕組合，孖住一齊拍節目。

## 演出
### 電視劇（ViuTV）
*2022年：《I SWIM》 飾演 李馬榮阿媽

### 電視節目（ViuTV）
*2021年：《阿女又戀嚟》參加者
*2022年：《晚吹 - 有酒今晚吹》第86集嘉賓
*2022年：《MM730 - Auntie 妳好》主持
*2022年：《尾二一屆口罩小姐選舉》第一階段評判
*2023年：《究食狩獵王》第3集嘉賓
*2023年：《區區有得揀》嘉賓
*2024年：《Auntie 妳好東南亞玩番轉》主持
*2025年：《咁樣過年至正路》第4集嘉賓
*2025年：《晚吹 - GG家長指引》第44集嘉賓

## 出面網頁
*
楊安妮

**楊安妮**（，）係香港女藝人，出道前係專業舞蹈員，2021年參加ViuTV搞嘅選秀節目《全民造星IV》攞到第5名，跟住做咗MakerVille合約女藝員，出道後仍繼續排舞師嘅專業，2023年喺樂壇出道做埋歌手。

## 簡歷
### 出道之前
楊安妮喺香港出世，先後讀大坑東宣道小學、匯基書院同香港城市大學副學士課程。佢由16歲開始做伴舞員，參與過唔少大型比賽同表演，同過唔少歌手合作過。佢亦曾經去日本同北京進修舞蹈超過一年，返香港後做自由身跳舞教師同排舞師。

### 參與《造星》
楊安妮2021年參與ViuTV搞嘅真人騷選秀《全民造星IV》，最後雖然評判分攞到第3名，但由於觀眾分只係得第7名，總成績拉返勻就係第5名。不過因為佢唔想入女團，成為咗唔係女團成員嘅參賽者入面名次排得最前嘅一位。
### 藝人生涯
楊安妮雖然冇應承加入女團COLLAR，不過佢2022年頭用合約藝員身份正式加盟ViuTV（同年4月開始改組成Makerville），主要做節目主持，工餘亦有幫P1X3L、COLLAR同Lolly Talk等團體排舞。相比起其餘四位同期加入嘅女藝員（許寶恆、葛綽瑤、何洛瑤同鍾卓穎），楊安妮出鏡機會相對較多，2023年頭更頭一次有自己一個人主持嘅節目《日本winwin企画》。 《日本winwin 企画2》更於 2024 年8月播出。

2023年7月17號，楊安妮發佈第一隻個人單曲作品《SENSEI》，同年9月推出第二隻個人單曲作品《Throw Away》及12月推出 《9shake》feat coatboii 。 2024更推出第四首《星之形》

### 感情生活
楊安妮喺出道之前就已經有男朋友排舞師黃家灝（KC），而佢喺《全民造星IV》決賽嘅表演就係佢男友負責排舞，到黃家灝喺《全民造星V》決賽嘅表演亦搵咗佢做拍檔，最後攞到亞軍。2024年10月15號，楊安妮公開承認已經同黃家灝分手結束6年情。

## 演出
### 節目主持（ViuTV）
*2022-2023年：《MM730 - 困獸鬥》
*2022-2023年：《MM730 - 男女自然觀察學會》
*2022年：《今餐有料到》（第250-335集）
*2022-2023年：《STEM精讀班》（第53集起）
*2022年：《嘥料》
*2022年：《波係咁踢》
*2023年：《日本winwin企画》
*2023年：《全星暑假 - P1X3L 5G上台計劃》
*2023年：《無限試煉場》
*2023年：《馬友旅遊部》
*2024年：《P1X3L 5G 八星賀歲》
*2024年：《日本winwin企画 S2》
*2024年：《困獸鬥2.0》
*2024年：《P1X3L 5G 上位計劃》
*2025年：《Dance X Crew》
*2025年：《細事都被你看透》主持／演出

### 節目演出（ViuTV）
*2021年：《全民造星IV》參賽者
*2022年：《囝囝女女730》第291集嘉賓
*2022年：《今餐有料到》第215集嘉賓
*2022年：《爆谷一周》 第13集嘉賓
*2022年：《晚吹 - 有酒今晚吹》 第105集嘉賓
*2022年：《ViuTV 2023》 「ViuTV妹豬Five」成員跳唱演出
*2023年：《膠戰S3》第3集嘉賓
*2023年：《Viu Chat》第9集嘉賓
*2023年：《Auntie 妳好》第71集嘉賓
*2023年：《夏の競技》 第5集嘉賓
*2023年：《Chill Club》 第201集嘉賓
*2023-2024年：《造星唔造星？》第25-27、54-57集嘉賓
*2025年：《我想身體健康》 第91集嘉賓
*2025年：《全民造星VI》 A組助理導師
*2026年：《晚吹 - 怨女俱樂部》 第45集嘉賓

### 節目演出（[[港台電視31]]）
*2023年：《SHOW動音樂》 第3集嘉賓

### 電視劇（ViuTV）
*2024年：《飛黃騰達》 飾 江凱婷（P仔）

### 演唱會

### MV
包括佢用伴舞員身份演出嘅MV
*2014年：As One 《Be With U》
*2016年：薛凱琪 《MISS FIONA》
*2019年：吳嘉禧《無利可圖 feat. Young Hysan》
*2021年：梁業（Fatboy） 《Lady Killa》
*2022年：何詠深（Rachel） 《FOR YOU》
*2023年：梁業（Fatboy） 《Phat N Fresh》
*2025年：姜濤 《On A Sunnyday》

### 電視廣告
*2024年：豐澤 聖誕狂賞「里」

## 音樂作品
### 單曲

### 派台歌曲成績

*（*）上榜中
*（-）未能上榜
*（×）沒有派往該台

## 獎
*2023年：新城勁爆頒獎禮 勁爆新人

## 參考

## 出面網頁
*
* WinWin 楊安妮 - YouTube
* 全民造星IV | Win Win
* MakerVille - 楊安妮
許寶恆

**許寶恆**（，）係香港女藝人，2021年參加ViuTV搞嘅《全民造星IV》攞到第13名，跟住入咗MakerVille做合約女藝員。

## 簡歷
許寶恆2021年參與ViuTV搞嘅真人騷選秀《全民造星IV》，最後攞到第13名，不過佢並未獲選入節目搞嘅女團。2022年佢正式加盟ViuTV，主要做節目主持。

## 演出
### 電視劇（ViuTV）
*2022年：《季前賽》 飾 不良少女甲（第3集）
*2023年：《和解在後》 飾 姚小姐（第2、3集）
*2023年：《Food Buddies》 飾 Bianca（第6集）
*2023年：《冰上火花》 飾 Stephanie
*2024年：《飛黃騰達》飾 周慧（慧慧）
*2024年：《出租大叔》飾 少年Stephy
*2024年：《無用的謊言》飾 高詠芝
*2025年：《麻甩媽咪》飾 顧家寧
*2025年：《社畜再培訓先導計劃》飾 Bonnie Hui
*2025年：《小島奇譚—盲女靈聽》飾 寶雯
*2025年：《小島奇譚—揭尾估》 飾 Jenny

### 電視節目主持（ViuTV）
*2022年：《MM730 - 男女自然觀察學會》
*2022-2024年：《Art Like 大本營》
*2022年：《戀愛Staycation》
*2022年：《波係咁踢》
*2022年：《超識玩》
*2023年：《豆釘遊學團》
*2023年：《全星暑假 - P1X3L 5G上台計劃》
*2023年：《馬友旅遊部》
*2024年：《P1X3L 5G 八星賀歲》
*2024年：《姑媽突變神隱少女》
*2024年：《課後遊樂場》
*2024年：《P1X3L 5G 上位計劃》
*2025年：《佛系迎新小隊》
*2025年：《偽鐵膠遊九州》
*2025年：《手尋藝術》
*2026年：《菁新力量》
*2026年：《730 玩返轉》

### 電視節目演出（ViuTV）
*2021年：《全民造星IV》參賽者
*2022年：《囝囝女女730》第281集嘉賓
*2022年：《今餐有料到》第210集嘉賓
*2022年：《勁騎26》第8集嘉賓
*2022年：《爆谷一周》 第13集嘉賓
*2022年：《晚吹 - 有酒今晚吹》 第105集嘉賓
*2022年：《ViuTV 2023》 「ViuTV妹豬Five」成員跳唱演出
*2022年：《Dr.Any毛》 第4集嘉賓
*2022年：《天生食材必有用》 第6集嘉賓
*2023年：《究食狩獵王》第6集演出
*2023年：《日本，你真識食？》 第9-10集嘉賓
*2023年：《One Day 約會實況》第4、6、7集嘉賓
*2023年：《初戀Action！》 第6-10集嘉賓
*2023年：《膠戰S3》第3集嘉賓
*2023年：《我想身體健康》第5集嘉賓
*2023年：《Viu Chat》第5集嘉賓
*2023年：《準時開飯》第106集嘉賓
*2023年：《夏の競技》 第5集嘉賓
*2023年：《正一廣東話》第7集嘉賓
*2023年：《區區有得揀》嘉賓
*2024年：《造星唔造星？》第54-55、57集嘉賓

### 電影
*2024年：《我談的那場戀愛》 飾 Yumi

### 演唱會

### 電視廣告
*2024年：港鐵 由YOLICA領軍 - 無限青春慶祝港鐵45年

## 出面網頁
*
* 全民造星IV | Alice
* MakerVille - 許寶恆
聖經呂振中譯本

**《呂振中譯本》**，係呂振中牧師以一個人嘅力量，將全本《聖經》由希伯來文同希臘文嘅原文翻譯成嘅中文聖經譯本。1970年喺香港出版，盡量以直譯原文為原則翻譯而成，由於採用唔同嘅翻譯原則，呢個譯本嘅譯文比《和合本》更加能夠準確噉保持原文語法嘅結構，不過因為呢個原則會令到部份詞句繁雜，或出現非中國式嘅語法。

## 特色
*翻譯以直譯為主，每個字同每個詞語都極為留意。
*保存原文嘅結構，唔加唔減、唔刻意避開困難，務求語氣連貫，輕重得體。
*唔避免非中國式語法，務求將新約嘅原文真意表達。

## 出面網頁
* 《中文聖經翻譯史》(聖經．中文．翻譯) 
* 《呂振中譯本》(聖經．中文．翻譯)
Markbass

**Markbass**（直譯為**馬高低音**）係意大利有名嘅音響放大器品牌，專為低音結他製造放大器，除咗放大器之外，結他配件同低音結他都有做。
科弗德

**科弗德**（，）係前丹麥外交大臣，2019年6月上任、2022年12月離任。

## 出面網頁

* Jeppe Kofod (S) / Folketinget 

類:外交官
類:丹麥人
羅莽

**羅莽**（，），原名**羅坤霖**，係香港武打演員，1976年出道，早年主要拍電影，1990年代開始加入無綫電視拍電視劇。
## 出面網頁
J女神 影音典藏精選

《**J女神 影音典藏精選**》（）係臺灣歌手蔡依林嘅一張精選輯，呢隻唱片響2012年8月28號開始由索尼音樂發行。而且收咗蔡依林喺新力音樂同環球音樂時期嘅30首歌曲同10首歌曲嘅MV。

呢隻唱片獲得臺灣唱片銷量排行榜週度第14名嘅最高成績。

## 背景同發行
2002年7月23號，蔡依林同新力音樂簽約，佢之後喺新力音樂推出咗《看我72變》、《城堡》同《J-Game》三張錄音室專輯，呢三張專輯喺臺灣嘅銷量分別超過36萬、30萬同26萬張，全亞洲嘅總銷量分別超過150萬、150萬同120萬張，仲獲得臺灣年度專輯唱片銷量第2名、臺灣年度女歌手唱片銷量第1名。2006年2月16號，蔡依林同百代音樂簽約。同年5月5號，新力博德曼幫蔡依林發行精選輯《J-Top 冠軍精選》。同年11月3號，新力博德曼幫蔡依林發行混音專輯《最愛 Live Concert音樂精選》。2007年9月19號，新力博德曼幫蔡依林發行精選輯《夢綺地精選》。2012年8月28號，索尼音樂幫蔡依林發行精選輯《J女神 影音典藏精選》，而且收咗蔡依林喺新力音樂時期發行嘅25首歌曲、環球音樂時期發行嘅5首歌曲、新力音樂時期發行嘅9首歌曲MV同埋「J1世界巡迴演唱會」臺北場嘅1支現場表演組曲影片。呢隻唱片獲得臺灣五大唱片行嘅唱片銷量排行榜週度第14名。

## 曲目

## 發行歷史

## 參考
華 (光學現象)

**華**係種光學現象，由自然光源透過薄雲入面嘅微細水滴產生，太陽邊嘅華叫**日華**，月光邊嘅華叫**月華**。
困獸鬥

**困獸鬥**本身係解做響一個被圍困嘅環境下同野獸打交，比喻絕境下嘅掙扎，亦可以係：
*《困獸鬥 (電視節目)‎》，香港ViuTV電視節目
*《困獸鬥 (Beyond嘅歌)》，香港樂隊Beyond嘅歌
*《困獸鬥 (A2A嘅歌)》，香港組合A2A嘅歌
*《困獸鬥 (陳凱詠嘅歌)》， 香港歌手陳凱詠嘅歌，ViuTV劇集《娛樂風雲》主題曲
超距作用

**超距作用**係物理學入面指分別響空間兩個唔毗連區域嘅兩個物體彼此之間嘅非局域相互作用。
鸚鵡螺

**鸚鵡螺科**（學名：），簡稱**鸚鵡螺**，係頭足綱鸚鵡螺目嘅一科，係一類擁有大量觸手、壽命好長、有小孔成像眼嘅深海軟體動物，係現存唯一具有完整貝殼嘅頭足類。鸚鵡螺目前生長喺印度洋同太平洋海區，北至日本南方、南至大堡礁、西至安達曼海、東至斐濟等海域，位於鸚鵡螺主要產地嘅法屬新喀里多尼亞更加以鸚鵡螺作為國徽主要圖案。

鸚鵡螺已經喺地球上經歷咗幾億年演變，佢嘅直系祖先喺奧陶紀嗰時係海洋中嘅頂級掠食者。現代定義上嘅鸚鵡螺從三疊紀晚期開始演化出嚟，並且靠住平均80年嘅長壽、同少而精嘅繁殖策略挺過地球上所有嘅大滅絕事件。而家，佢哋嘅外形同習性依然同遠古祖先相差無幾，而佢嘅出現時間甚至比大多數已滅絕嘅古生物（例如恐龍）長好多，所以被稱為「活化石」。因此，鸚鵡螺喺研究生物進化同古生物學等方面有好高價值。

## 文獻
根據唐人劉恂喺《嶺表錄異》卷三記載：「鸚鵡螺，旋尖處屈而朱，如鸚鵡嘴，故以此名。殼上青綠斑文，大者可受三升，殼內光瑩如雲母，裝為酒杯，奇而可玩。」
土瓜灣故事館

**土瓜灣故事館** （；），減筆叫**土家**，所以又叫**土家故事館**。係香港土瓜灣一個非牟利組織暨私人街坊聚腳地，舉辦唔同關於土瓜灣嘅活動，例如導賞團、放映會、編寫刊物等。2014年開始喺土瓜灣鴻福街16號營運，但因土瓜灣重建，而家搬咗去美華工業中心。

## 土瓜灣重建
由於市區重建計劃，鴻福街16號業權而家已經俾政府市區重建局收番重建，2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，而當地居民同土家曾經成立「重建店舖租客關注組」，一齊向市建局爭取緊喺重建計劃入面，點樣安排畀受市區重建影響嘅人同舖頭搬走。2019年，市建局用《土地收回條例》，開始正式收樓，土家同部份居民同舖頭當時留到最後一刻，卒之俾政府告霸佔官地，土家不滿市建局幾年都冇回應佢哋安置居民同舖頭訴求，重建後起私樓、商場，冇公屋、居屋，揀咗抗辯，最尾敗訴，要喺2021年8月16日之前搬走。

## 參考

## 連出去
*
鴻福街

**鴻福街**（；），係香港九龍土瓜灣嘅一條馬路，由土瓜灣道開始，去到榮光街。連住土瓜灣道一面本來係打通嘅私家路，後尾俾政府收返之後變咗做一小段行人路，車要經啓明街、玉成街轉入鴻福街。全街本身都係唐樓，市區重建局重建緊呢條街，長實集團以港紙59億奪得鴻福街項目。嘉里建設以港紙55.878億元奪得鴻福街—銀漢街項目。
## 史
土瓜灣市政大廈暨政府合署未起好前，五十年代至八十年代嘅鴻福街、啓明街同玉成街呢頭就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成殘舊、冷冷清清，唐樓樓底高吸引整車房搬入嚟做生意，亦成為一條劏房街。

### 舊樓重建
2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，到2019年9月6日正式刊憲，重建局用土地收回條例，開始正式收樓，仲未搬走嘅都一定要搬走。但係市建局未有安排居民同舖頭到重建完搬返嚟，淨係會補水同要求佢哋快啲搬走。嗰度嘅舖頭，一係就索性執笠，一係就要揾地方搬。

喺鴻福街做車房嘅舖頭嘅老細話用咗成年都揾唔到啱做整車嘅舖位，其間收到十封律師要求佢快啲搬走，佢對於市建局淨係顧住重建，無好好安置佢哋感到不滿。

#### 重建唐樓停電
2020年6月29號夜晚9點40分，鴻福街1號唐樓停電6個鐘，棟樓屬於重建項目，已經係政府物業，但係仲有幾戶仲未搬走，4個鐘後市建局先安排到人過嚟維修，有居民話幾個月內已經試過3次。

## 曾經喺度
### 鴻福街15號：貴記荳品
開業超過60年歷史，製作豆腐、腐乳等，最初喺上環街市，之後喺深水埗界限街，60年代尾搬到鴻福街，一直以傳統明火炒豆漿，因重建決定執笠退休。

### 鴻福街16號：土瓜灣故事館

前昌興雞鴨

## 參考
金宵大廈2

《**金宵大廈2**》（，曾經叫《**金宵大廈1968**》）係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由伍詠薇、趙希洛、張彥博、胡鴻鈞、湯洛雯同丁子朗聯合演出，編審羅佩清，監製葉鎮輝。

呢套劇喺《金宵大廈》嘅續集，但係兩套劇喺劇情上關聯唔大。呢套劇喺2020年9月開拍，11月煞科，喺2022年4月4號21:30首播，總共20集。

## 故仔大綱
Maurice（陳山聰飾）喺金宵大廈離奇失蹤，雖然大難不死被人搵返，但係無晒所有記憶，仲性情大變。佢嘅女朋友Ella（李施嬅飾）覺得佢有唔同，要解開謎團，唯一嘅方法就是由金宵大廈開始……金宵大廈不斷發生怪事，有電競隊入咗虛擬世界、有似真似假嘅綁架故事、仲有彗星粒子引發嘅「韓瘋」等等。通過種種奇人怪事，Maurice同Ella嘅愛情比以前愛得更加轟烈，認定對方係一生所愛。但係Ella愛上嘅可能唔係真正嘅Maurice……

## 演員
### 主要角色
*陳山聰 飾 Maurice / 周意（Joey） / 60年代嘅精神病人 / 建築師
*李施嬅 飾 Ella / Lydia / 60年代嘅精神病醫生

### 單元角色
#### 七樓半（第1－2集）
*鄭子誠 飾 陳喜力
*曾展望 飾 陳健力
*于洋 飾 陳生力

#### 雙魚（第3－4集）
*伍詠薇 飾 李淑芬（芬姐）
*蘇皓兒 飾 郭渺渺
#### 城寨英雄GO!（第5－6集）
*韋家雄 飾 任世嘉
*林子善 飾 畢得了
*劉頌鵬 飾 任天堂
*劉子碩 飾 楊洋
*伍禮騫 飾 豪強
*李君妍 飾 阿晴
#### 姐姐（第7－8集）
*黃子雄 飾 吳乃強
*樊亦敏 飾 吳周小紅
*黃婉華 飾 Louisa / LuLu
*林景程 飾 阿邦

#### 對倒（第9－10集）
*趙希洛 飾 Jessie Yuen / 四爺
*黃建東 飾 李茂安（茂利安）/ Leo Man

#### 仿客（第11－12集）
*趙頌茹 飾 羅伊麗
*熊倬樂 飾 張梓朗
*陳國峰 飾 何懿星（Raymond）

#### OPPA（第13－14集）
*湯洛雯 飾 黎倩儀（Miss Lai）
*郭子豪 飾 金碩訓（Kim）/ 紙板人Kim

#### 吃播（第15－16集）
*丁子朗 飾 甘逸鴻（阿甘）
*伍樂怡 飾 Suki
*阮兒 飾 彈彈珠 / Nana Wong
*白彪 飾 湯貴祥
*蔡嘉欣 飾 Jessica F

#### 嫁衣（第17－18集）
*胡鴻鈞 飾 小程
*連詩雅 飾 葉科雲（Florence）
*黃俊豪 飾 Dave Lee

#### 原點（第19－20集）
*張彥博 飾 阿Lam / 林若思
*劉江 飾 林若思（客串演出）

## 事件

### 穿越靈異劇情疑被中國政府禁播
呢套劇本來係無綫同大陸平台優酷聯合製作，但因為中國政府近年對影視題材諸多限制，鬼怪、穿越、裸露一律唔俾播，結果變成無綫獨家，大陸觀眾只能夠喺無綫嘅大陸專屬平台「埋堆堆」睇。優酷亦因為咁被一啲網民批評。

### 本地演員油黑皮膚飾演菲傭被指種族歧視
劇入面飾演菲傭角色嘅本地演員黃婉華為咗令角色更加神似而用化妝品油黑皮膚，雖然本地傳媒早期讚佢表現專業，但之後有外地傳媒批評係同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。

無綫喺4月14號發道歉聲明話無意表達唔尊重或歧視任何國籍，更加將兩集內容由myTV SUPER抽起落架。4月20號，黃婉華喺Instagram出post，對劇集同角色引起嘅負面影響道歉，同表示自己無意唔尊重同歧視任何種族。

## 軼事
*中文維基百科話「黎倩儀」一角原定由龔嘉欣飾演，因舊患問題，改由湯洛雯飾演。呢個講法畀監製葉鎮輝否認咗。

## 註

## 攷

## 出面網頁
*金宵大廈2 - tvb.com
貞順皇后

**貞順皇后**（）即係唐玄宗嘅寵妃－**武惠妃**，阿爸係恆安王武攸止，阿媽係鄭國夫人楊氏。佢係武則天孫侄女，嬸娘係太平公主。

## 註
榮光街

**榮光街**（；），係香港九龍土瓜灣嘅一條馬路，由銀漢街開始，去到土瓜灣道。全街除咗52號榮輝大廈，其餘都係唐樓，市區重建局重建緊呢條街，長實集團以港紙59億奪得項目。

## 曾經喺度
*榮光街50號：「聖德贈診所」
*榮光街52號：梅真尼大廈，係樓高十層嘅製衣廠

## 附近
*榮輝大廈
*愛華大廈（拆咗）
*啓明街
*鴻福街
啓明街

**啓明街**（），亦寫**啟明街**，係香港九龍土瓜灣嘅一條馬路，由榮光街開始，去到玉成街。同隔籬鴻福街一樣連住土瓜灣道一面本來係打通，後尾變咗做一小段行人路，全街都係唐樓，市區重建局重建緊呢條街，長實集團以港紙59億奪得項目。

## 史
土瓜灣市政大廈暨政府合署未起好前，五十年代至八十年代嘅啓明街就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成冷冷清清，吸引整車房搬入嚟做生意，亦成為一條劏房街。

## 曾經喺度
*愛華大廈（拆咗）

## 參考
王祿江

**王祿江**（，）係新加坡影視男演員、節目主持，依家係新傳媒私人有限公司旗下經紀合約男藝人。
南洋理工學院

**南洋理工學院**（，縮寫**NYP**）係星加坡楊厝港靠近楊厝港地鐵站嘅一間理工學院，係星加坡教育部下屬機構；喺1992年4月1號成立，同年7月第一批學生入學。

## 學院
* 商業管理學院（School of Business Management）
* 化學與生命科​​學學院（School of Chemical & Life Sciences）
* 設計學院（School Of Design）
* 工程學院（School of Engineering）
* 護理與社會科學學院（School Of Health and Social Sciences）
* 資訊科技學院（School of Information Technology）
* 互動與數碼媒體學院（School Of Interactive & Digital Media）

## 舊生
* 哈里斯·哈倫：職業足球員
* 陳羅密歐：演員
* 黃思恬：演員

## 參考

## 出面網頁
* 
* Official facebook page 
* Discover NYP
* Webometrics Ranking of World Universities
黃思恬

**黃思恬**（英文：**Carrie Wong**，）係新加坡女演員，新傳媒私人有限公司旗下經紀合約女藝人。2013年喺南洋理工學院畢業。
禹佳生活服務

**禹佳生活服務**係禹洲集團旗下物業管理公司，主要業務為喺中國提供物業管理服務。

2021年，禹佳生活服務申請喺香港交易所上巿，計劃集資8000萬美元（6.24億港元）。

2022年1月，華潤萬象生活以唔多於10.6億元人民幣收購禹佳生活服務旗下禹洲物業服務嘅全部股權。

## 參考

## 出面網頁
*禹洲物業
網頁開發工具

**網頁開發工具**（）係指一啲整嚟幫手做網頁開發、但唔係攞嚟創建網站嘅架生。

例如有啲軟件會有功能俾用家開個網頁嘅源碼嚟睇，又或者係會俾用家睇個網頁喺開嗰陣攞咗咩數據（呃人嘅網站好多時都會攞一啲唔應該攞嘅數據）－呢啲功能唔會創建網站，但可以支援製作網站嘅工作。

## 睇埋
*網頁開發
## 參攷
黃輝成

**黃輝成**係香港生意人同保安界別人士，而家係雄獅培訓中心董事總經理，亦有擔任一啲社會義務工作，比較廣為人知嘅係佢喺2017年5月成立咗社區應急輔助隊，擔任總監。

## 社會義務工作

* 物業管理業監管局成員
* 物業管理行業培訓諮詢委員會委員
* 香港醫療輔助隊顧問
* 香港交通安全隊公共關係署助理署長
* 聖約翰救傷隊分區副會長 港島總區 行政分區
* 社區應急輔助隊總監
* 保安及護衛服務業職工協會秘書
* 香港註冊保安導師學會會長
* 香港屯門工商業聯會名譽主席

## 事件

### 2006年懷疑收受賄款
喺2006年，當時係威智警衛有限公司董事兼股東嘅黃輝成，因為向瑞安建業一名保安主任行賄長達5年，涉及金額去到300萬，結果被判監8個月，經上訴後發現，黃輝成早在多年前已離任威智警衛有限公司、並已辭任公司董事，唯當時威智警衛有限公司新任董事及公司秘書並無將相關文件文至公司註冊處，而引致黃輝成被牽連。因而上訴得直，獲判無罪。

## 政治參與
佢政治立場係親中派。喺香港反送中運動期間，有啲網民喺網上揭露向示威者施暴嘅保安人員嘅個人資料共揚言會對相關保安人士的家屬不利，由於當中涉及個人隱私及威脅言論，黃輝成就此聯同親中派立法會議員梁美芬開記招，要求刑事懲處呢啲網民，其中形容運動中行為極端的參加者係「攬炒暴徒」，形容他們只利用不法的方式來爭取權益，絕非正途。。另外，佢亦曾經代表保安及護衛服務業職工協會（工聯會屬會）參加2020年嘅勞顧會選舉。

## 參考


類:香港監犯
輝成
Visual Basic .NET

**Visual Basic .NET**（**VB.NET**）係喺.NET Framework框架下嘅一隻高級語言。

VB.NET，係微軟公司喺2002年打算取代舊版嘅Visual Basic而推出。雖然自2005年以嚟，語言名入面嘅「.NET」就已經畀人整走咗。但為咗同VB 6.0及以前版本嘅Visual Basic進行區分，「Visual Basic .NET」嘅名仍然畀社會公眾用嚟指VB 7.0同埋之後嘅Visual Basic版本。VB.NET同埋C#都係.NET Framework框架入面嘅兩隻主要嘅程式語言，都係為咗調用.NET Framework嘅類庫資源，所以兩種語言都有好高嘅對應性，數據類型、控制結構同埋語言特性都差唔多，容易將源代碼由一種語言對譯做另一種語言。

微軟公司出嘅集成開發環境Visual Studio係最多人用嘅VB.NET開發工具。不過Visual Studio嘅大部分版本都係好貴嘅商業軟件，除咗Express版本同埋Visual Studio Community（上面呢兩隻都係免費軟件）。除咗Visual Studio，SharpDevelop同埋Mono都可以寫VB.NET。

## 數據類型同埋字面常量
VB.Net嘅數據類型，其實係.Net Framework定義嘅數據類型。
 
除咗呢的，仲有SByte、UShort、UInteger、ULong等等嘅無符號數據類型。

&O123代表八進制；&H123代表十六進制。

## 睇埋
*C#
*Visual Basic
*Visual Studio
## 參考

## 外部鏈接
### 官方網站
*Microsoft's VB.NET
*Visual Basic 2005 Express Edition
*VBRun網站 
* Visual Studio Express
* Visual Studio Express Visual BASIC下載
### 教學網站

*用My開發
*通過My命名空間訪問.NET Framework和項目
### 其他
*SharpDevelop - VB.NET嘅免費IDE
*VB.NET嘅MONO應用程式
*VB.NET Knowledge Base - VB.NET俱樂部
網頁開發

**網頁開發**泛指製作網站嘅工作。呢個詞包含製作同維護網站嘅一切相關工作。廣義上，做設計網頁嘅佈局同外觀嘅前端開發，以至處理伺服器、數據庫同埋應用程式嘅背後邏輯嘅後端開發等，冚唪唥都算係網頁開發嘅範疇。網頁開發嘅最終目的，係透過互聯網，將內容或者應用程式功能傳遞俾用家，確保佢哋可以順暢噉使用網站。

## 工作流程

要開發網頁，個流程同軟件工程幾相似，都講到首先要界定開發緊嗰樣嘢要達到咩功能，然後就要做計劃、設計、實作同埋測試等等。件產品出咗街之後，開發組仲要維護。

## 用嘅技術

做網頁開發，會用到好多唔同技術，譬如係用 HTML 編寫網頁呀噉。

### 三大語言

喺網頁開發之中，HTML、CSS 同埋 JavaScript 皆為重要嘅電腦語言。

HTML 係網頁開發其中一種最核心嘅工具。簡化講 HTML 可以理解為用嚟砌網頁嘅骨架同內容嘅結構。HTML 屬於標記語言，透過一組組嘅 tag 嚟定義頁面上嘅元素，例如邊啲符號係標題、邊啲成同一段落、邊度要擺圖片，同埋邊啲字句係超連結等等。網頁上見到嘅文本、圖片同埋撳得嘅掣，全部都係靠住 HTML 定義同組織出嚟，是為所有網站嘅基礎。

HTML 可以配合 CSS 嚟用。HTML 用嚟寫網頁嘅結構，而 CSS 則負責外觀嘢，兩者一齊用嗰陣，HTML 定義內容有乜，而 CSS 就決定呢啲內容睇落咩樣，好似係字體、字嘅大細、字嘅顏色、背景顏色、縮排風格等等。





若果 HTML 配合 JavaScript 嚟用，就可以添加更多互動性質嘅功能。HTML 文件落 JavaScript ，可以用嚟令到網頁識得對用家撳嘅掣或者第啲事件俾反應，從而令網頁變得更加有吸引力。好似噉嘅 JavaScript 成日會配合文件物件模型（下圖）一齊使用，用呢個模型嚟選取目標 HTML 元素，再對其作出更改，諸如更改文字嘅內容、特性同埋風格特徵，甚至添加或剷走元素。





一般編程用嘅概念，諸如係變數、子程式同作用域等，用 JavaScript 寫手稿嗰陣都會用得到。

JavaScript 內置支援非同步編程，呢點喺網頁開發上零舍好用。喺本機環境執行程式嗰陣，用嘅資源通常就喺部機入面。但係畀網頁用嘅手稿要搵要用嘅資源，往往就要經網絡向伺服器提出請求，呢個過梗會發生延遲，透過非同步編程嘅功能，行 JavaScript 碼嘅電腦可以一邊等想要嘅資源嚟到，一邊去做第啲嘢。呢點對於維持網頁流暢互動嚟講非常重要。

由 CSS 至 JavaScript 都可以引入各種嘅資產，作輔助之用。例如用 JavaScript 寫網頁遊戲，就成日會引入精靈圖嘅圖像檔案。

### 前端開發

前端開發要考慮用家體驗設計同埋數據視覺化。

### 後端開發

後端開發要處理數據庫。

### JSON

網頁開發成日會用 JSON 嚟處理數據。JSON 係一種以文字為本嘅數據格式，可以用嚟喺客戶同伺服器之間傳遞資訊。

JavaScript 內置咗方法，可以用嚟操作 JSON 數據：
:`JSON.parse()` 將 JSON 字串轉做 JavaScript 碼直接操作到嘅物件。
:`JSON.stringify()` 將 JavaScript 物件轉做 JSON 字串，便於傳送同儲存。

## 重要考量

### 保安問題

開發網站，亦要考慮到保安方面嘅問題。例如網頁設計得唔好，就可能會俾惡意人士植入 HTML 碼。

### 響應裝置

響應式網頁設計講到，網頁要設計到能夠適應唔同嘅電子裝置：喺二十一世紀初，大眾會用多種唔同嘅裝置嚟睇網頁，比如係智能電話、平板電腦、手提電腦等等多不勝數，唔同裝置淨係熒幕尺寸已經可以相差好遠，噉即係話某個網頁，即使用手提電腦熒幕睇嗰陣望落美觀，都唔表示用智能電話睇嘅用家會有同樣嘅觀感。

網頁開發嗰啲常用工具，都有功能支援響應式設計，例如 CSS 就有媒體查詢嘅功能，俾設計者設定唔同熒幕尺寸下網頁嘅風格要有咩分別。

### 無障礙

設計網站同網頁嗰陣，有好多措施都可以令到網站同網頁對殘障人士嚟講容易使用：譬如係確保網頁就算淨係用鍵盤都用得；用語義 tag 括住啲重要內容令到網頁對螢幕閱讀器嚟講易處理；落 alt 屬性；確保文字同背景之間有充足嘅色彩對比；用 CSS 令到用家揀咗嘅元素變色，方便用家得知自己撳緊乜；用正方等嘅相對單位嚟制定文字嘅大細... 等等。

喺好多國家同地區，都有法律指定網頁要設計到無障礙。

## 演變歷史

### 語義網

喺二十一世紀初嘅網頁開發，開發者成日會用語義性質嘅 tag，講明網頁唔同部份有乜嘢意義以及係要嚟做乜。呢種 tag 被指係令到網頁更有組織、更易用、更無障礙，有助自己做搜尋器最佳化，亦方便其他人做網頁刮料等嘅工作。

## 睇埋
*數碼營銷
*用家體驗
*網頁遊戲
*網頁開發工具
*搜尋器最佳化

## 引咗

## 註釋

## 拎

*HK Web Design 網頁及系統設計
*嚴格等如：呢度講緊 JavaScript 有，但好多程式語言都冇嘅一個運算子。
*教學，呢個網頁介紹喺網頁開發過程中點樣用 GitHub 嚟做版本控制。
*使用 fetch
J♯

**J#**（讀音：J Sharp）係微軟嘅.NET框架下嘅一隻語言，前身係Visual J++，語法同Java相似。J#喺2002年推出，2007年停用，2017年終止支援。J#包含喺Visual Studio 2005入面。

J#同埋Java嘅字節碼同源代碼一齊運作，所以佢可以用用第三方庫嘅應用程式，無論佢哋嘅原始源代碼啱唔啱用。J#係由喺海得拉巴嘅HITEC入面嘅微軟印度開發中心開發嘅。

J#喺VisualJ++入面實現Java同MSJVM，J#冇通過Sun嘅合規性測試，搞到Sun（Java嘅創建者）對J#嘅創建者提起訴訟。微軟喺2007年12月31號停止咗對MSJVM嘅支援（後來甲骨文收購咗 Sun，仲有Java同佢嘅商標）。但係，微軟喺 2021年再次正式開始分發Java（儘管唔似以前同 J++一樣同Windows或者佢嘅Web瀏覽器捆綁埋一齊），佢哋構建嘅Oracle OpenJDK，微軟計劃為LTS版本畀咗至少6年嘅支持，即係ava17到2027年9月。

## 參考

*微軟J#開發中心 
*Visual Studio Express首頁
*Visual Studio Express下載頁面 
*Visual Studio Express首頁
*Visual Studio Express Visual J# 下載頁面
陳偉文 (搞清楚)

**陳偉文**可以係：
* （陈伟文，1937－），中國人民解放軍海軍少將
* 陳偉文 (邵氏基金會) 博士，太平紳士 (Dr. Raymond Chan, JP)，邵氏基金會主席兼邵氏董事總經理、邵逸夫慈善信託基金顧問委員會成員、邵逸夫獎基金會主席同逸夫書院校董，香港中文大學榮譽院士，香港科技大學榮譽大學院士
* 陳偉文（Adrian Chan），香港作曲人、編曲人同音樂監製
許堅信 (搞清楚)

**許堅信**可以係：
* 許堅信（1935－2007），香港演員
* 許堅信 (英國)（，1943－），港英政府官員
拉菲爾馬基斯

**拉菲爾馬基斯**（**Rafael Márquez**，）係個墨西哥退咗休嘅足球員，而家係巴塞隆拿B隊嘅領隊。

## 攷
電競凳

《**電競凳**》（）係根據人體工學設計，專為電子遊戲玩家坐得舒服而設計嘅凳，由於部分遊戲玩家需要大量精力同要長時間保持坐姿，電競椅可以保持用户嘅舒適度。同辦公凳嘅分別係凳背比較高，背脊同膀頭可以挨落去。扶手、凳背、腰枕、頸枕都可以調較，以提高舒適度同效率。

## 設計
電競凳嘅係根據賽車凳嘅樣式設計，通常都係運用高背設計，用家可以完全挨喺椅背上，令到頸部同背部有穩固嘅倚靠點。材料多數用人造皮或真皮面料。

## 人體工學
針對長時間對住電腦嘅電競選手，電競椅凳嘅設計會依照人體工學需要打造，除咗加強脊椎嘅保護力同承托力，亦配置可以調較位置嘅頸枕，令到用家可以健康丶舒適噉使用電腦。

## 參考
美智

**美智**可以係指：
*奈良美智：日本當代藝術家
*美智科技：中國美的集團旗下公司
美智科技

**美智科技**係中國美的集團旗下數碼化嘅創新業務之一，總部位於安徽省合肥市，以智能化、業務數碼化為基礎，為零售業提供基於物聯網、人工智能同埋SaaS嘅軟硬件整合一體化解決方案。

喺武漢肺炎大陸疫情期間，佢哋推動嘅零售模式被部分人認為可以減少人同人嘅接觸，不過，佢哋嘅智能售貨櫃生意就反而逆市有唔錯嘅成績。

## 參考


## 出面網頁
*官方網站
社區應急輔助隊

**社區應急輔助隊**係香港一支非牟利嘅社區服務團體喺2017年5月31號成立，成立目的是為了提高及推廣社區中的急救知識，以協助更多有需要的市民及減低救諼車的使用率。另外本隊亦會在大型社區活動中派駐合資格義務急救員當值，定期在各區為長者舉行「長者健康體檢日」等服務。目時致力發展社區急救服務、中式步操及升旗禮訓練等國民教育，同時透過軍旅形式的訓練，發展青少年的個人品格及領導才能，並提升他們責任感、自信心、應變能力、毅力、不屈不撓精神。培養青少年與社會大眾對國民身份的認同。

佢哋雖然成立時間比較短，但佢經常得到大公報、香港商報、堅料網、點新聞等媒體宣傳，而且喺COVID-19疫情同埋中國國慶亦有與政府(如:民政/區議會等)及地區組織合作做地區工作。

## 參考


## 出面網頁
*官方網站
*

類:非政府組織
類:非牟利組織
類:香港組織
聖約翰救傷隊少青團

**香港聖約翰救傷隊少青團**（）係香港聖約翰救傷隊嘅青少年分支，成立目的係訓練12至18歲嘅青少年學習基本嘅急救技能同埋家居護理常識。少青團更特別著重培養隊員個人崇高品格，合群精神，藉此發展隊員健全嘅身心，並鼓勵隊員善用課餘時間，培養佢哋學習社交同埋實用嘅技能，包括道路同埋家居安全、社區關懷等，隨時準備服務社會。
何享健

**何享健**（），廣東順德人，中華人民共和國企業家，美的集團創始人，中國共產黨黨員。何享健係第九、十屆佛山市政協常委，曾經做過佛山市順德區人大代表。

## 參考
王羽

**王羽**（），原名**王正權**，華語演員、導演、編劇，籍貫江蘇無錫，1943年喺上海出世。早期主要喺香港擔任武打演員，係導演張徹開創新武俠浪潮過程入面第一代明星嘅代表人物。

喺2022年4月5號，佢個女王馨平喺社交媒體公佈王羽去世嘅消息，話王羽同病魔搏鬥六年，朝早喺台北醫院過身。

## 參考


## 出面網頁
夏寶龍

**夏寶龍**（）係中華人民共和國政治人，天津人，曾任第十三屆全國政協副主席，現任中央港澳工作辦公室主任、國務院港澳事務辦公室主任、黨組書記，中央港澳工作領導小組常務副組長。

## 美國制裁
2020年8月7號，美國財政部宣佈制裁十一位破壞香港自治嘅官員，包括夏寶龍。

## 攷
連花清瘟膠囊

**連花清瘟膠囊**係一種中成藥，主要功效係清瘟解毒、宣肺泄熱，藥性偏寒。專治發燒或高燒、惡寒、肌肉酸痛、鼻塞流鼻涕、咳嗽、頭痛、咽幹咽痛、脷偏紅、苔黃或黃膩等病徵。武漢肺炎肆虐，2022年開始坊間出現搶購連花清瘟膠囊嘅情況，但中醫師表示，呢種藥只適合用嚟治療疾病，唔可以作為預防用途，所以若果冇病發就唔應該亂食。

## 成份
連翹、金銀花、炙麻黃、炒苦杏仁、石膏、板藍根、綿貫眾、魚腥草、廣藿香、大黃、紅景天、薄荷、甘草。

## 服用禁忌
連花清瘟膠囊偏屬寒涼性藥物，對於平素體質虛寒、脾胃比較虛弱嘅人士，包括細路同長者，服用之後有機會出現頭暈、容易攰、四肢冇力、胃痛、腹瀉等，唔建議長期服用。由於方中含有金銀花等藥材，有蠶豆症（G6PD缺乏症）嘅人士需要小心服用。凡服用任何中成藥之前，都應該先諮詢中醫師嘅意見。

## 參考

## 出面網頁
*抗疫中成藥
血含氧量

**血含氧量**（），又叫**血氧濃度**、**血氧飽和度**，係指血液入邊飽氧血紅蛋白同整體血紅蛋白（飽氧同唔飽氧）嘅比例，一般用百分比表示。一個人嘅身體要正常運作嘅話，血入邊嘅氧需要維持係一個好特定嘅平衡。正常人嘅動脈血含氧量係 95 至 100%，如果係低過 90%，就屬於唔正常，叫做缺氧。低過 80% 嘅話就有機會影響器官嘅正常運作，包括腦同心，需要即時嘅處理。持續嘅缺氧有機會導致呼吸或者心跳驟停。氧療可以幫助病人回復正常嘅血含氧量水平。

## 定義

血含氧量量度血紅蛋白可以同氧結合嘅位之中，已經有氧嘅比例。喺低氧環境，大部份血紅蛋白都會脫氧，血含氧量會根據氧-血紅蛋白解離曲線（oxygen-hemoglobin dissociation curve）改變，喺氧分壓 >11 kPa 嘅時候會達到 100%。脈搏血氧計可以用飽氧血紅蛋白同不飽氧血紅蛋白唔同嘅吸光性質嚟度血含氧量。

## 生理
人體透過唞氣嗰陣呼吸作用嚟調節一個正常同穩定嘅血含氧量，透過呼吸系統，血紅蛋白喺肺度攞到氧氣，並帶去全身。身體嘅唔同部份對氧嘅需求並唔係一成不變，例如做緊運動或者住喺高嘅地方都會用多啲氧。一個血細胞如果帶住正常量嘅氧嘅話就叫做「飽和」（saturated）。血含氧量太高或者太低對身體都係唔好嘅。

## 量度
SaO2（動脈血氧飽和度）低過 90%就係缺氧（可能由貧血導致），表徵係會發紺。喺其他嘅組織都可以測量血含氧量：
* 靜脈血氧飽和度（SvO2）係度返翻去心臟嘅血紅蛋白入邊有幾多係飽氧，可以睇得出傳遞嘅氧夠唔夠啲組織用。SvO2正常係喺 60% 至 80% 之間，低咗即係身體唔夠氧。好多時係用緊人工心肺機嗰陣會度呢個數，可以畀灌注師知道病人要幾多氧。
* 組織氧飽和度（StO2）可以用近紅外光譜儀量度。
* 外周血氧飽和度（SpO2）係用脈搏血氧計量度後估算嘅血含氧量，可以用呢條式計：

\ce{SpO_2}=\frac\ce{HbO2}\ce{{HbO2}+Hb}

HbO2係帶氧血紅蛋白，Hb係脫氧血紅蛋白。

## 脈搏血氧測量

脈搏血氧測量係用嚟估算血含氧量嘅方法，呢個對SaO2嘅估算就叫SpO2（peripheral oxygen saturation）。脈搏血氧計有一個細夾，可以夾住身體，可以係手指、耳垂或者BB隻腳，然後將讀數傳去一部讀數機，部機會有發光同收光嘅部份，度吸咗幾多紅光同紅外光。帶氧同脫氧嘅血紅蛋白吸光率唔同，咁就計到血含氧量。

## 醫學
喺海平面嘅話正常血含氧量大約喺 96% 至 99% 之間，而且唔應該低過 94%，海拔 1600米嘅話應該都要有 92%。

SaO2低過 90% 嘅話會導致缺氧，表現出嚟就係發紺，但係血含氧量唔直接發映組織嘅含氧量。血紅蛋白同氧嘅親和度會影響佢放幾多氧畀組織用。pH值低、體溫高、二氧化碳分壓高、2,3-DPG量高都會導致血紅蛋白同氧嘅親和度低，即係會放多啲氧畀組織用。相反就係親和度高，組織氧少。

## 參考資料
Go (程式語言)

***'（又稱***'）係Google開發嘅一隻靜態強類型、編譯型、並行計算，而且有垃圾回收功能嘅編程語言。

Robert Griesemer、Rob Pike同埋Ken Thompson喺2007年9月開始設計Go，稍後伊恩·蘭斯·泰勒（）、拉斯·考克斯（）加入專案。Go係基於Inferno作業系統所開發嘅。Go於2009年11月正式宣布推出，仲開放咗原始碼，支援Linux、macOS、Windows等嘅作業系統。

2016年，Go俾軟件評價公司選為「TIOBE 2016年最佳語言」。

目前，Go每半年出一個二級版本（就好似由升級到）咁樣。

## 參考

## 出面網頁
* 
* Golang FAQ
* 
* IRC：（irc.freenode.net）
* 郵件列表
K-391

**K-391**（），原名**堅尼斯·聶爾遜**（），係一位挪威音樂製作人。佢最出名係喺2018年同鴉倫·獲加、Julie Bergan仲有南韓歌手勝利合作嘅單曲點燃（Ignite）。

## 參考

## 出面網頁
*
等待航線

**等待航線**係航空運作入面一種延遲飛緊嘅飛機，同時將佢保持喺指定空域入面飛行。等待航線令飛機喺一個固定點（又叫等待點）入面等待進一步許可。等待航線使用原因主要係因為交通量過多、跑道受阻（另一架飛機起飛/降落、除雪）或者受惡劣天氣影響。保持模式由兩個半圓同中間嘅直線飛行組成。

## 解釋
等待航線喺入面通常係一個經過等待點嘅跑馬場型航線。呢個*等待點*可以係無線電導航設備，例如或者(VOR)。等待點亦係進入等待航線嘅起始轉彎點。飛機將會向等待點飛行，之後進入等待航線，之後進入預先制定好嘅等待航線。一個標準嘅等待航線通常係一個右轉，耗時大約4分鐘嘅跑馬場型航線（兩次180度轉彎各耗時1分鐘，兩個直線部分各佔用1分鐘）。 當等待時間好長嗰時，亦可能偏離呢個規則；直線部分亦可以耗時2－3分鐘，或者當飛機使用進行等待航線時，等待航線亦可以用距離取代時間嚟表示。另外，左轉喺一啲有限制嘅空域入面亦有所使用。

喺缺乏無線電導航設施時，*等待點*亦可以係任何一個空中嘅定位點，亦可以係兩個導航台嘅徑向線交叉點，同時又可以係一個距離(VOR)某處嘅點（此時應配合*測距儀*使用）。當*測距儀*使用時，等待航線通常用距離表示，而唔係用時間表示。另外，一啲使用GPS嘅飛機亦可以完全唔借助地面導航設備嘅情況下做等待航線。

（VFR）嘅飛機通常使用一個較容易辨認嘅目標，例如橋、立交橋或者湖等物體上方作（較細嘅）跑馬場型航線。

## 使用情景
等待航線通常用嚟緩解由於各種原因導致飛機唔能夠降落嘅交通壓力，例如機場太過繁忙、天氣唔允許降落或者跑道暫時唔可以用等情況。當同時有幾架飛機執行等待航線時，唔同飛機嘅垂直間距為1000英尺（300米）以上。通常遲嚟嘅飛機喺最高嘅高度，而最低高度嘅飛機可以先進行進近。當有飛機由等待航線脫離後，仲喺等待航線嘅飛機依次下降高度，如此循環。空中交通管制員負責控制成個等待航線嘅運行，喺某啲時候甚至會有人員專門負責等待航線嘅運行。

一架飛機可以喺唔同嘅地方做多個等待航線，呢種情況喺機場運作繁忙、跑道唔可以用時較為明顯。

當飛機遇到緊急情況時，如果可能，將會忽略所有等待航線直接飛去機場。當然，呢種情況會令到正喺等待航線入面嘅飛機更多延誤。

## 壞處
飛機進行等待航線係一個唔經濟嘅做法，進行等待航線好耗時耗油，所以進行等待航線時亦要考慮呢啲因素。飛機喺地面時必須考慮到空中流量控制令飛機進入等待航線，所以喺飛行過程入面必須帶足夠燃油。

## 作等待航線
好多飛機設有一個holding speed，呢個速度喺飛機設計時就已經考慮。喺呢個速度入面，飛機可以用比巡航速度更慳油嘅方式完成等待航線。例如，喺一啲運輸機入面速度值可以係210海里/小時。同時，呢個速度同飛機嘅重量成函數關係。飛機在作等待航線時應儘量收起襟翼同起落架以節省燃油。

進入等待航線以及準確執行等待航線係儀表飛行規則同飛行員訓練當中不可缺少嘅一部分，喺飛行員考核入面會出現。

現代飛機可以喺飛行計算機入面輸入等待航線嘅參數，飛機會自動進行等待航線飛行。

## 進入方式
準確進入等待航線通常係實習飛行員最棘手嘅部分，執行一個正確嘅等待航線需要喺ATC嘅指揮下進行好多練習。

進入等待航線有三種方式：直接進入，偏置進入同平行進入。呢三種進入方式由飛機同等待航線入航邊嘅方位所決定。

* *直接進入*嘅具體實施方法係，第一次過等待參考點後，加入出航邊盤旋等待。
* *交叉進入*嘅具體實施方法係，第一次過等待參考點，同平行邊成約30度夾角背台飛。背台飛出一段距離後，右轉加入入航邊，第二次過台。
* *平行進入*嘅具體實施方法係，唔過等待參考點，直接加入出航邊，之後右轉加入入航邊，或者第一次過台後左轉，同入航邊平行，磁航向相反，平飛出一段距離，然後左轉加入入航邊。


Image:HoldDirectEntry.svg|直接進入（DIRECT）
Image:HoldParallelEntry.svg|平行進入（PARALLEL）
Image:HoldTeardropEntry.svg|偏置進入（TEARDROP，直譯淚滴進入）


## 速度限制
通常飛機喺執行等待航線時會有速度限制，呢個速度保證飛機喺執行等待航線時唔會進入禁飛區或者其他無法飛越嘅空域。喺中國大陸，等待航線嘅速度限制會喺航圖說明。喺美國，等待航線最大速度通常係：
* 低過6000英尺MSL，速度低過200節。
* 6001-14000英尺，速度低過230節。
* 14000英尺以上，速度低過265節。

軍用飛機由於性能原因，速度可能會高過呢個限制。

## 參考
扑柄

**扑柄**（**socket wrench**）係一種架生，士巴拿一種，作用係配合扑頭上緊或者扭鬆六角形嘅螺絲，一般用扑柄連接扑頭使用，亦有扑柄扑頭一體，行電嘅扑柄叫**電扑**。

## 睇埋
*扑批
Single

**Single**可以係指：
*Single (專輯)：香港女歌手楊千嬅喺2005年推出嘅專輯
*CD單曲（CD Single）
Single (專輯)

**《Single》**係香港女歌手楊千嬅喺2005年4月22號，由金牌娛樂發行嘅第二張個人粵語大碟。唱碟題目《Single》並唔係指單曲唱碟，而係指「單身」，以歌曲代表女性嘅心情。《Single》特別版加送AVCD一隻，當中加錄咗楊千嬅同吳彥祖領銜主演電影《千杯不醉》主題曲《我的醉愛》，同埋五首大熱新曲MV。

## 曲目

## 流行榜同獎項

## 獎項
*呢隻碟係2005年最暢銷十張嘅本地唱片之一，更攞到演藝動力大獎2005—最突出唱片提名。
*第一主打《長信不如短訊》成為楊千嬅喺2005年首支四台冠軍歌曲。年尾憑大熱第二主打兼百威廣告歌《烈女》第四度同年奪四台歌曲獎項，成為2005年唯一一位獲齊四台歌曲獎項嘅女歌手。

## 相關事件同討論
### 唱片封面抄襲風波
專輯推出之前，有報導指楊千嬅俟喺一隻白馬旁嘅唱片封面，抄襲中島美嘉喺2004年9月推出嘅唱片《朧月夜》，靠著一隻食蟻獸嘅概念，不過當事人否認指控。

### 《烈女》一曲歌詞日後被用嚟揶揄楊千嬅
《烈女》一曲算係楊千嬅其中一首最廣為人知嘅歌曲，部分歌詞更加係唔少人都記得，例如「烈女不怕死」、「沒有骨氣只會變奸妃」。但楊千嬅之後嘅一啲言行受到爭議，例如喺香港逃犯條例爭議期間發表「愛國愛港」聲明，去到2019年尾喺澳門回歸20年文藝晚會，佢甚至笑著咁同中共總書記習近平握手，令唔少香港歌迷大失所望，有啲網民就引用呢首歌嘅歌詞，批評佢唔再係烈女，無骨氣，已經變咗奸妃。

## 參考

*唱片官方網頁
*新浪網唱片評論
*搜狐音樂評論
*快週刊評論
澤連斯基

**澤連斯基**，係個斯拉夫人嘅姓，女性化就係**澤連斯卡婭**。俄羅斯文係Зеленский，響俄羅斯文入面就係「綠色」咁解，可以羅馬化成Zelenski、Zelenskii、Zelenskiy或者Zelensky，女性化係Zelenskaya、Zelenskaia。烏克蘭文就係Зеленський，可以羅馬化成Zelenskyi、Zelensky、Zelenskiy或者Zelenskyy，女性化係Zelenska。立陶宛文就係Zelenskis。

**澤連斯基**可以指：
* 禾羅迪美·澤連斯基，烏克蘭總統
* 伊薩克·澤連斯基，蘇聯政治人
* 伊戈·澤連斯基，俄羅斯芭蕾舞蹈員
**澤連斯卡婭**可以指：

* 奧蓮娜·澤連斯卡婭，烏克蘭第一夫人，總統禾羅迪美·澤連斯基嘅老婆
* 艾蓮娜·澤連斯卡婭，歌劇團女高音
扑批

**扑批**（**Nut driver**）係設計嚟扭六角形嘅螺絲嘅架生，螺絲批一種，可以扭實或者扭鬆啲螺絲，扑批一般有揸手嘅柄，同埋扑頭篤入、食住、扭郁粒螺絲。扑批有佢相應嘅扑頭；亦有一類扑批可以換卜頭嘅，亦有行電嘅**電扑批**。
狼來了 (專輯)

《**狼來了**》係香港女歌手楊千嬅首張個人粵語大碟，喺1996年10月由華星唱片發行。呢隻碟一共收錄咗11首歌，當中包括《心魔》、《傷感真相》同埋《愛戀中也有自我》等。《狼來了》賣到金唱片嘅銷量。

## 曲目

## 傳聞
有傳當年鄭秀文離開華星唱片前，唱片公司已為佢做好咗一啲歌。但佢突然轉會，華星就將呢啲歌交畀當年旗下唯一嘅女歌手楊千嬅主唱，結果輯成呢隻碟。而點題作品《狼來了》更加本來係樂壇巨星梅艷芳嘅歌曲，後來輾轉到楊千嬅手上。

## 外間反應同影響
《三分鐘戀愛熱度》係佢第一首出道派台歌曲，而另一主打《狼來了》喺當年成績唔錯，係佢首支登上四台流行榜嘅歌曲，並順利打入各流行榜嘅十甲位置。另外，呢首歌亦啟發咗楊千嬅喺2006年出道十周年推出嘅《Unlimited》入面《郎來了》嘅歌名。

## 參考
高富石油

**高富石油**（），係美國一間已執笠嘅石油同天然氣公司，曾經係世界上最大嘅石油公司。
## 史
1901年，當時美國最大嘅油田喺德薩斯州保民南部俾人發現，吸引好多生意人喺附近亞瑟港起煉油廠。到咗1907年，唔同嘅煉油公司合併成為高富石油公司，個名源自對出嘅墨西哥灣，呢個海灣嘅西北邊嘅大陸架度收埋咗由好豐富嘅石油、天然氣同硫磺響度，直到而家美國仍然成日都嚟呢度大量噉攞啲石油。高富石油氣曾經引入香港同澳門，興盛一時。
## 賽車拉花


File:1968 Ford GT40 Mk I (14288662849).jpg|福特 GT40 
File:Porsche 917 K (40658738201).jpg|保時捷 917 K
File:McLaren F1 GTR Retro Classics 2020 IMG 0268.jpg|麥拿侖 F1
File:2009Lola-AstonMartinLMP1.jpg|阿斯頓馬丁 DBR1-2
File:Vantage GTE 97, Silverstone WEC 2012.png|阿斯頓馬丁 Vantage GT2
孻屘冰最大期庇護埞

**孻屘冰最大期庇護埞**係 25,000 到 20,000 年前北半球孻屘冰期陣時啲埞，人類同其他物種得存活喺裏頭噶。

撒哈拉以南非洲戥澳大利亞並冇受有影響跟冰川作用來，不過大部分地區都乾到冇人類住得，即使狩獵採集嘅人專業之極、適應力強之極都好。陣時美洲戥新西蘭仲未有人類。因此，啲庇護埞主要分佈喺歐亞大陸。其中有幾隻已經得到研究。

## 歐洲

* 梳呂替（Solutrean）
* 吉剌越地（Gravettian）
* 巴佛羅乎文化（Pavlovian culture）
* 佛郎哥坎塔布里亞地區（Franco-Cantabrian region）
* Würm冰期

## 北非

* 伊比羅毛魯（Ibero-Maurusian）
* 笈莎文化（Capsian culture）

## 亞洲

* 奇巴蘭文化（Kebaran culture）
* 日本，繩文時代

## 睇埋
* 庇護埞
* 冰川遺跡
* 擘打連尼文化（Magdalenian）
* 舊石器時代晚期
* 歐亞各語
孻屘冰期

**孻屘冰期**（），又**孻屘冰河時期**或者簡稱**冰期**，發生跟Eemian末期到新仙女木末期，涵蓋大概115,000年前到大概11,700年前段時間。
馮志堅 (越南)

**馮志堅**（，）係越南軍事家同革命家。

## 簡歷
馮志堅1901年喺乂安演州縣出世。1926年去中國廣州參與軍事訓練，跟住入學黃埔軍校。1927年12月參與廣州起義。1930年加入越南共產黨。1931年喺去緊蘇聯途中，喺滿洲國畀日軍捕獲，1933年至1934年喺莫斯科東方勞動者共產主義大學學嘢，1934年去香港，1935年喺香港入選越南共產黨中央委員會委員。1941年8月21號喺高平省畀法國軍隊捉住，第二日被斬首示眾。

類:革命家
類:共產黨員
類:越南政治人
馮志堅

**馮志堅**（，）係香港政治人物，香港協進聯盟成員，金銀業貿易場永遠名譽會長，上海黃金交易所國際顧問同馮志堅顧問有限公司董事。1995年至1997年做港事顧問，1998年至2000年做香港立法會金融服務界功能界別議員。退休後喺灣仔開設奶茶專門店我杯茶。

## 選舉成績

### 推委/選委會

### 立法局/立法會

## 攷

## 出面網頁
* 

類:香港生意人
類:前香港立法會議員
志堅